title: Qibla

text: Historioitsija Dan Gibsonin mukaan qibla suunnattiin Mekkaan vasta vuonna 822. Kaikkien tunnettujen varhaisimpien, vuosina 622–725 rakennettujen moskeijoiden qiblat osoittivat Pohjois-Arabiassa nykyisen Jordanian alueella sijaitsevaan Petraan, joka oli aikanaan merkittävä kaupunki ja uskonnollinen keskus. Vuosina 725–822 rakennetuista qibloista Petraan osoitti enää 12 %, puolet osoitti Mekkaan ja loput 38 prosenttia, Espanjassa ja Pohjois-Afrikassa, samansuuntaisesti Petran ja Mekan välisen linjan kanssa eteläkaakkoon. Vuodesta 822 alkaen kaikkien uusien moskeijoiden qiblat osoitettiin Mekkaan.


title: Tähtimadot

text: Tähtimadot ("Echiura") ovat merenpohjan pehmeitä, sukasellisia, mutta jaokkeettomia matoja, joita on pidetty erillisenä eläinkunnan pääjaksona. Tähtimatoja tunnetaan noin 140 lajia.


title: Tähtimadot

text: Tähtimatojen ruumis on makkaramainen ja niillä on lihaksikas kärsä, jota mato ei kykene vetämään sisään. Madoilla voi olla huomattavan pitkä häntäosa. Tähtimadot ovat yleensä muutaman senttimetrin mittaisia, jotkut jopa 75 cm.


title: Tähtimadot

text: Tähtimatojen levinneisyys kattaa lähes kaikki maailman meret ja niiden syvyysvyöhykkeet rantavyöhykkeestä syvänteisiin saakka. Useimmiten ne kuitenkin elävät matalassa vedessä, joko pohjamudassa, kivien alla kaivamissaan putkissa, kallionhalkeamissa tai koralliriuttojen onkaloissa. Itämeressä tähtimatoja ei esiinny.


title: Tähtimadot

text: Tähtimadot lisääntyvät suvullisesti, sukupuolet ovat useimmiten erilliset. "Bonellia viridis" -tähtimadon lisääntyminen on klassinen esimerkki ympäristön vaikutuksesta sukupuolen määräytymiseen. Tämän länsieurooppalaisen lajin naaras on 6–8 cm pitkä. Koiras on kuitenkin vain noin millimetrin pituinen ja elää naaraan loisena (kääpiökoiras). Naaras erittää aineita, jotka vaikuttavat toukan sukupuolen määräytymiseen. Toukasta tulee koiras, kun se sattuu kiinnittymään naaraan kärsän tienoille. Muutoin siitä kehittyy naaras.


title: Tähtimadot

text: Tähtimatojen paikka eläinkunnan luokituksessa on pitkään ollut epäselvä. Perinteisesti ne on luokiteltu omaksi pääjaksokseen. Uudempien molekyylisystemaattisten tutkimusten mukaan ne kuitenkin ovat kehittyneet nivelmadoista ("Annelida") ja olisivat osa tätä pääjaksoa, vaikka niillä ei olekaan tyypillistä jaokerakennetta. Tähtimatojen läheisimmät sukulaiset ovat monisukasmatojen ("Polychaeta") luokassa, ja fylogeneettisesti ne voitaisiin luokitella monisukasmatojen heimoksi.


title: Partamadot

text: Partamadot (Pogonophora) on nivelmatoihin kuuluva meressä elävien matojen ryhmä, jonka asema eläinkunnan järjestelmässä on pitkään ollut kiistanalainen.


title: Partamadot

text: Partamadot ovat syvänmeren eläimiä, joita elää kaikissa valtamerissä, useimmiten 1 000–10 000 m:n syvyyksissä. Suurin osa noin 150 tunnetusta lajista on läntiseltä Tyyneltämereltä, jossa niitä on tutkittu eniten. Eri matolajien pituus vaihtelee puolesta sentistä kolmeen metriin. Suurin laji on valtamerten keskiselänteiden mustien savuttajien yhteydssä elävä jättiputkimato "Riftia pachyptila".


title: Partamadot

text: Partamadot saavat ravintonsa symbioottisilta bakteereilta, jotka hajottavat orgaanisten ravinteiden rikkisidoksia.


title: Partamadot

text: Partamadot on aiemmin luettu joko erilliseksi eläinkunnan pääjaksoksi tai nivelmatojen alaiseksi luokaksi. Nykykäsityksen mukaan ne kuitenkin kuuluvat osana monisukasmatojen luokkaan, jossa ne muodostavat joko oman lahkonsa (Pogonophora) tai vieläkin alemman yksikön osana Sabellida-alalahkon Siboglinidae-heimoa. Tähän samaan yksikköön on yhdistetty myös aiemmin erillisenä luokkana pidetty Vestimentifera-matoryhmä.


title: Nereid

text: Nereid on Neptunuksen kolmanneksi suurin kuu, läpimitaltaan 340 kilometriä. Nereidin löysi Gerard Kuiper vuonna 1949. Sitä pidettiin pitkään Neptunuksen uloimpana kuuna, kunnes vuosina 2002 ja 2003 löytyi viisi uutta kuuta, jotka kiertävät vielä kauempana. Nereidin kiertorata on epäkeskisempi kuin millään muulla tunnetulla kuulla Aurinkokunnassa, vaihdellen 1 353 600 kilometristä 9 623 700 kilometriin. Tämä viittaa siihen, että se saattaa olla Neptunuksen kaappaama asteroidi tai Kuiperin vyöhykkeen kappale.


title: Nereid

text: Nereid oli liian kaukana Voyager 2 -avaruusluotaimen Neptunuksen ohilennon aikana vuonna 1989, jotta siitä olisi saatu tarkkoja kuvia. Saadut kuvat paljastavat vain Nereidin epäsäännöllisen muodon.


title: Smaragdi

text: Smaragdi on silikaattimineraali beryllin vihreä värimuunnos. Se on jalokivi ja sitä käytetään korukivenä. Beryllien kemiallinen kaava on BeAlSiO. Smaragdin vihreä väri aiheutuu pienestä määrästä kromia ja joskus vanadiinia. Sen nimi on peräisin latinan sanasta "smaragdus", joka puolestaan tulee kreikan sanasta σμάραγδος ("smáragdos"). Arvokkaimpien smaragdien väri on puhtaan ruohon vihreä, mutta täysin puhtaat ja virheettömät smaragdit ovat harvinaisia. Oikean värinen sulkeumia täynnä oleva kivikin on arvokkaampi kuin puhdas mutta haalea kivi.


title: Smaragdi

text: Smaragdia löytyy yleensä metamorforfisista kivistä. Varhaisimmin sitä löydettiin Egyptistä. Nyttemmin smaragdia on löydetty myös Kolumbiasta, Venäjältä, Etelä-Afrikasta, Nigeriasta, Ghanasta, Tansaniasta, Namibiasta, Pakistanista, Afganistanista ja Suomesta.


title: Smaragdi

text: Suomen suurin smaragdi on löydetty 1970-luvun lopulla Kauhajoelta. Se löytyi pegmatiitissa. Kiteen pituus on 65 mm ja paksuus kiteen päästä mitattuna 9 mm. Tämä jalokivi tunnistettiin virallisesti smaragdiksi vasta kesällä 2018.


title: Smaragdi

text: Smaragdien hiontaan käytetään joskus erityistä smaragdihiontaa, joka on malliltaan porrashiontaa.


title: Bay Area thrash metal

text: Bay Area thrash metal on Yhdysvalloissa, San Franciscon Bay Areaksi kutsutulla metropolialueella 1980-luvun alussa alkunsa saanut thrash metalin alalaji. Vankkojen suhteiden ja suuren vaikutuksensa takia myös yhtyeet Slayer ja Megadeth lasketaan usein kyseisen alalajin edustajiksi, vaikkeivat ne olekaan Bay Areasta kotoisin.


title: Rubiini

text: Rubiini on punainen jalokivi, joka safiirin tavoin kuuluu korundiryhmään eli on alumiinioksidia. Alumiinioksidi AlO on erittäin kova ja veteen liukenematon ioniyhdiste, jonka ominaisuudet johtuvat ionien pienestä koosta ja suuresta sähkövarauksesta. Se onkin timantin jälkeen kovin jalokivi (Mohsin asteikolla 9). Rubiinin kiteet ovat kuusisivuisia prismoja tai levyjä ja romboedreja.


title: Rubiini

text: Rubiini on vaihtelevan punainen niin, että väri vaihtelee hieman esiintymän mukaan, mutta esiintymä ei ole siitä suoraan pääteltävissä. Halutuin väri on kyyhkysen veren punainen. Raakakivi näyttää samealta ja rasvaiselta, mutta hiottu kivi loistaa miltei timantin lailla. Sulkeumat ovat yleisiä, eikä niitä välttämättä pidetä virheinä, vaan aitouden takeena. Rubiinin värin aiheuttavat etupäässä kromi-ionit, ruskehtavissa kivissä myös rauta. Nämä pitoisuudet ovat niin pieniä, ettei niitä merkitä kaavaan.


title: Rubiini

text: Jalokiven nimi on peräisin latinankielisestä sanasta 'rubeus', joka tarkoittaa punaista. Aiemmin sitä on kutsuttu myös punaiseksi Spinelliksi.


title: Rubiini

text: Entisaikaan rubiineja löydettiin paljon Burmasta ja Sri Lankasta. Nykyisin niitä louhitaan myös Thaimaassa, Afganistanissa, Yhdysvalloissa ja Tansaniassa.


title: Rubiini

text: Rubiineja käytetään kovuutensa vuoksi mm. laakereissa, niin sanotuissa rubiinilaakereissa. Smirgelit ovat usein korundia. Teollisuusrubiinit ovat usein keinotekoisia.


title: Safiiri

text: Safiiri on korundeihin kuuluva jalokivi. Sen kaava on AlO.


title: Safiiri

text: Safiiriksi kutsutaan kaikkia jalokiviluokan korundeja punaista rubiinia lukuun ottamatta. Myös helakanpunaiset ja violetit korundit luetaan safiireihin, koska rubiineina niiden arvo olisi heikompi. Arvostetuin väri on sininen, jonka aiheuttavat pienet pitoisuudet rautaa ja titaania, violetin aiheuttaa vanadiini. Keltainen ja vihreä johtuvat raudasta ja punainen kromista.


title: Safiiri

text: Safiirin työstöjä ovat viistehionta, pyöröhionta ja gemmit. Safiiria jalostetaan kuumentamalla, säteilytyksellä ja diffuusivärjäyksellä.


title: Safiiri

text: Kiven nimi tulee kreikan kielen sanasta "sappheiros", 'sininen'. Entisaikoina kaikkia sinisiä kiviä nimitettiin ”safiireiksi”, ja vasta 1800-luvun alussa safiiri luonnehdittiin itsenäiseksi korundiryhmän jäseneksi.


title: Safiiri

text: Safiirin alkuperiä ovat metamorfiset kivet, pegmatiitit, emäksiset basaltit ja jokisorat.


title: Safiiri

text: Safiiria ja leukosafiiria kaivettiin Sri Lankan jalokivihiekoista yli 200 neliökilometrin alueella jo kauan sitten. Toinen merkittävä esiintymisalue on Pohjois-Myanmarin Mogokin alueella. Primääriesiintymiä tunnetaan Thaimaasta, Laosista, Vietnamista ja Kambodžasta. Safiireja saadaan myös esimerkiksi Kashmirista ja Jammusta, Yhdysvaltain Montanasta ja Pohjois-Carolinasta, Kanadan Ontariosta, Brasilian Mato Grossosta, Australian Queenslandista ja Uudesta Etelä-Walesista sekä Afrikasta etenkin Mosambikista, Ruandasta, Kamerunista, Etelä-Afrikasta, Namibiasta, Tansaniasta ja Zimbabwesta. Uralilta ja Kuolan niemimaalta saadaan suuria kiteitä, jotka eivät kuitenkaan ole jalokivilaatuisia. Böömistä kerrotaan joskus löydetyn safiireja Iserjoen rantahiekoista.


title: Safiiri

text: Tunnetuimpia safiireja on ”Pyhän Edvardin safiiri”, joka on Englannin kuninkaankruunun ristin keskellä. Kruunuun kuuluu myös ”Stuartsafiiri”-niminen kivi. Myös esimerkiksi Venäjän hallitsijan kruunuun on hiottu suuria safiireja.


title: Safiiri

text: Astrologiassa safiiri on Vesimiehen (bysanttilaisten mukaan) tai Oinaan (keskiaikaisten astrologien mukaan) kivi.


title: Safiiri

text: Safiirin on uskottu lahjoittavan omistajalleen voimaa, kunniaa ja kuolemattomuuden. Safiiri oli rikkauden symboli ja poisti eripuraisuutta ja tuskaa.


title: Safiiri

text: Safiiri symboloi taivaaseen liitettyjä ominaisuuksia. Tähtisafiiria pidetään hyvän onnen tuojana, ja sen kolmen valojuovan ajatellaan edustavan toivoa, uskoa ja kohtaloa. Muinaisessa Persiassa uskottiin, että taivaankannelle antoi värin jättikokoinen safiiri. Antiikin aikana puolestaan luultiin, että Raamatun kymmenen käskyä oli kirjoitettu safiirilaatoille. Safiirijalokivi on pyhitetty kreikkalaisen jumalataruston Apollolle. Antiikin ajan pappien ja noitien väitetään kunnioittaneen safiireja, koska niiden avulla uskottiin voitavan nähdä tulevaisuuteen. Safiiria on käytetty myös amulettina myrkytyksiä vastaan, luultavasti legendan mukaan, joka kertoo myrkkykäärmeen kuolleen joutuessaan samaan koriin safiirin kanssa.


title: Sin City (täsmennyssivu)

text: Sin City voi tarkoittaa muun muassa seuraavia:


title: Opaali

text: Opaali on amorfinen piimineraali, joka sisältää paljon kidevettä. Opaali koostuu mikroskooppisen pienistä piioksidipalloista, jotka ovat järjestäytyneet säännöllisesti. Tämä järjestäytyminen saa aikaan valon diffraktiota, mikä aiheuttaa opaalille tyypillisen kirjavan värileikin. Rusehtavat, vihertävät ja mustat opaalit sisältävät epäpuhtauksina erilaisia luonnollisia pigmenttejä. Tällaisia pigmenttejä ovat esimerkiksi garnieriitti (vihreä), rautahydroksidit (ruskea), ja mangaaninodulit (musta). Meniliitti on opaalin harmaa tai ruskea muunnos, ja se on saanut nimensä Ménilmontantin mukaan.


title: Opaali

text: Opaalia esiintyy kompakteina, läpikuultavina, lasimaisina massoina. Se voi esiintyä juonina ja lasimaisina aggregaatteina. Opaalia muodostuu kuumissa lähteissä ja geisiireissä, sekä merivedestä tiivistymällä. Opaali on ensimmäinen merivedestä tiivistyvä SiO- faasi, mutta se on hyvin epävakaa, ja muuttuu helposti kristobaliitiksi ja tridymiitiksi. Opaali on myös tärkeä komponentti esimerkiksi erilaisten piilevien ja sienieläinten kuorissa.


title: Opaali

text: Erilaisia opaaliperäisiä sedimenttejä, kuten opokaa (piisavi) ja diatomiittia käytetään esimerkiksi keramiikan valmistuksessa, sekä erilaisina suodattimina, hionta-aineina ja korkeita lämpötiloja kestävinä materiaaleina kemianteollisuudessa ja öljyteollisuudessa. Jalokiviopaaleja käytetään korukivinä. Eräs tärkeä jalokiviopaalien esiintymä on Keski-Australiassa sijaitseva Cooper Pedy. Maapallon lisäksi opaaleja on löydetty myös Marsista.


title: Opaali

text: Sana opaali on peräisin sanskriitin kielen sanasta upálá, joka tarkoittaa jaloa- tai arvokasta kiveä.


title: Erkki Nordberg

text: Erkki Juhani Nordberg (17. elokuuta 1946 Helsinki – 28. maaliskuuta 2012 Helsinki) oli Suomen puolustusvoimien eversti, joka siirtyi eläkkeelle elokuussa 2006 pääesikunnan koulutusosaston osastopäällikkön tehtävistä. Hänen siviilioppiarvonsa oli filosofian maisteri.


title: Erkki Nordberg

text: Suuri yleisö tunsi Nordbergin tiedotusvälineistä asiantuntijakommentaattorina muun muassa Persianlahden sodan ja Jugoslavian sotien ajoilta. Nordberg palveli muun muassa Uudenmaan Jääkäripataljoonan komentajana ja kehitti rykmentissä asutuskeskustaistelutapoja pääkaupunkiseudun puolustamiseksi. Nordberg toimi myös Karjalan Prikaatin komentajana vuosina 1999–2002.


title: Erkki Nordberg

text: Nordberg kirjoitti lukuisia kolumneja lehtiin ja muun muassa esipuheen opetusneuvos, reservin majuri Erkki Hautamäen kirjaan "Suomi myrskyn silmässä". "Sotilasaikakauslehden" päätoimittajana hän toimi vuosina 1993–2000.


title: Erkki Nordberg

text: Nordberg oli Suomen Sotilassosiologisen Seuran hallituksen jäsen kuolemaansa asti. Seuran seminaarissa 31.3.2011 hän piti vapaamuotoisen esitelmän aiheesta "Kadonneet kakarat". Hän kiinnitti huomiota nuorten miesten syrjäytymiseen ja syrjäytymisen vaikutukseen sotilaskoulutettavien määrään. Tyylilleen uskollisena hän ilmoitti määrän suoraan pataljoonina.


title: Erkki Nordberg

text: Reserviin siirryttyään hän vaikutti Stadin Slangi ry:ssä, jossa hän oli yhdistyksen perinne- ja kulttuurilehti "Tsilarin" toimituskunnassa ja yhdistyksen hallituksessa. Hänelle kuuluivat luontaisesti talvisodan ja Ässärykmentin taistelujen juhlatilaisuudet Ässärykmentin muistomerkillä Alli Tryggin puistossa. Hänen viimeinen julkinen esiintymisensä tapahtui seppeleenlaskussa patsaalla talvisodan päättymisen muistopäivänä 13. maaliskuuta 2012.


title: Roger Daltrey

text: Roger Harry Daltrey (s. 1. maaliskuuta 1944, Lontoo) on englantilainen rockmuusikko, joka tunnetaan varsinkin The Who -yhtyeen laulajana. Daltrey on tehnyt myös sooloalbumeita vuodesta 1973 alkaen sekä näytellyt elokuvissa ja teatterissa.


title: Roger Daltrey

text: Roger Harry Daltrey syntyi työväenluokkaiseen perheeseen Lontoossa. Hän pärjäsi koulussa hyvin, mutta hänet kuitenkin erotettiin kapinallisuutensa seurauksena. Daltrey ryhtyi rock-muusikoksi Elvis Presleyn innoittamana. Hänen ensimmäinen yhtyeensä oli The Detours, jossa hän soitti kitaraa. Yhtye oli The Whon edeltäjä ja siinä soittivat lopulta kaikki muutkin Whon jäsenet. Kun yhtyeen laulusolisti lähti, Daltrey siirtyi sen laulajaksi ja Pete Townshend kitaristiksi. Myöhemmin yhtye vaihtoi nimensä The Whoksi. Daltreylla oli tapana ratkoa yhtyeen sisäisiä riitoja usein nyrkeillään, minkä vuoksi hänet erotettiin yhtyeestä väliaikaisesti vuonna 1965 ja otettiin takaisin parannettuaan tapansa.


title: Roger Daltrey

text: The Whon suosiossa Daltreyn energinen laulutapa ja karismaattinen esiintymistyyli olivat tärkeässä osassa. Daltrey kehittyi myös laulajana yhtyeen uran aikana alkuaikojen huutajasta hienovaraiseksi tulkitsijaksi. The Whon lauluntekijä Pete Townshend on sanonut, että ilman Daltreyta ei myöskään The Whota olisi, sillä Daltreyn tulkinta on ainutlaatuista.


title: Roger Daltrey

text: Daltrey on tehnyt vuodesta 1973 lähtien myös sooloalbumeja, vaikka onkin jatkanut myös The Whon kanssa esiintymistä ja levyttämistä. Hän on myös levyttänyt irlantilaista musiikkia The Chieftains -yhtyeen kanssa, mistä hän sai Grammyn 1991.


title: Roger Daltrey

text: Viimeisimmän soololevynsä "As Long As I Have You" Daltrey julkaisi kesäkuussa 2018. Hänen Who-bänditoverinsa Pete Townshend vierailee kitaristina seitsemällä levyn 11:stä kappaleesta.


title: Roger Daltrey

text: Daltrey on silloin tällöin soittanut kitaraa The Whon konserteissa. Muun muassa vuoden 2002 Yhdysvaltain kiertueella hän käytti suomalaisen Kari Niemisen valmistamaa Buxom-kitaraa.


title: Roger Daltrey

text: Daltrey on myös elokuva- ja televisionäyttelijä. Hän on esittänyt pääosaa The Whon rockoopperan "Tommyn" filmatisoinnissa, Franz Lisztin elämään perustuvassa komediassa "Lisztomania" ja kiitetyssä rikosdraamassa "McVicar". Hän on myös esiintynyt "Kerjäläisoopperan" ja "Kolmen pennin oopperan" elokuvasovituksissa, sivurooleissa monissa muissa elokuvissa sekä useissa televisiosarjoissa.


title: Roger Daltrey

text: Daltrey on ollut kahdesti naimisissa, malli Jackie Rickmanin kanssa 1964–1968 sekä malli Heather Taylorin kanssa vuodesta 1971 lähtien. Hänellä on viisi lasta sekä lastenlapsia. Lisäksi Daltrey on kertonut hänellä olevan kolme 60-luvulla irtosuhteista syntynyttä lasta, joista hän sai tietää vasta vuosikymmeniä myöhemmin.


title: Roger Daltrey

text: Daltreyn omaelämäkerta "My Generation" julkaistiin vuonna 2018. Teoksen englanninkielinen nimi "Thanks a Lot, Mr. Kibblewhite: My Story" viittaa yläasteen rehtoriin, joka erotti Daltreyn koulusta tämän ollessa 15-vuotias.


title: Darmstadtin koulukunta

text: Musiikissa toisen maailmansodan jälkeistä modernismia hallinneita saksankielisen alueen säveltäjiä kutsutaan joskus Darmstadtin koulukunnaksi. Ryhmä on saanut nimensä Darmstadtissa, Saksassa joka toinen vuosi pidetyistä moniviikkoisista mestarikursseista, joiden opettajina ovat esiintyneet useat alan huippunimet. Kurssin yhteydessä pidetyt ateljeekonsertit ovat tehneet monia moderneja säveltäjiä tunnetummiksi. Suomessa Avanti! tekee samantapaista työtä etenkin Suvisoitto -tapahtuman yhteydessä.


title: Darmstadtin koulukunta

text: Sen kuuluisimpia jäseniä olivat Karlheinz Stockhausen, Pierre Boulez ja Luigi Nono. Darmstadtissa syntyi sarjallinen musiikki.


title: Jamaikanenglanti

text: Jamaikanenglanti on Jamaikalla puhuttava englannin kielen murre. Siinä on vaikutteita sekä Britanniassa että Yhdysvalloissa puhuttavista murteista, mutta sitä kirjoitetaan useimmiten brittienglannin tavoin. Jamaikanenglanti on eri asia kuin Jamaikan kreoli. Jamaikan englannissa on kuitenkin useita lainasanoja Jamaikan kreolienglannista.


title: Jamaikanenglanti

text: Jamaikanenglannin kielioppi on sama kuin brittienglannin. Jamaikan sijainnin vuoksi amerikanenglannin vaikutus on kuitenkin kasvanut. Suurin ero jamaikanenglannin ja muiden murteiden välillä on sanojen ääntämisessä. Esimerkiksi "Lay on man" lausutaan "Lay maan". Jamaikan englannilla on samanlaisia ääntämystapoja Afrikan maiden murteiden kanssa.


title: The Assembly

text: The Assembly oli vuonna 1983 perustettu brittiläinen synthpop-yhtye johon kuuluivat:Clarke perusti The Assemblyn pian edellisen projektinsa, Yazoon, hajoamisen jälkeen. Eric Radcliffe oli tuottanut Yazoon molemmat albumit ja työskennellyt Clarken kanssa myös Depeche Moden "Speak & Spell"-albumin äänityksissä – ja monien mielestä Feargal Sharkey kuulosti huomattavissa määrin Yazoon laulajattarelta Alison Moyet'lta.


title: The Assembly

text: The Assembly julkaisi vain yhden singlen, "Never Never", jonka kääntöpuolella oli instrumentaalikappale "Stop / Start".


title: Albert Costa

text: Albert Costa Casals (s. 25. kesäkuuta 1975 Lleida, Katalonia) on entinen espanjalainen tennisammattilainen. Hänen uransa suurin voitto on Ranskan avointen kaksinpelin mestaruus vuodelta 2002.


title: Albert Costa

text: Costa alkoi pelata tennistä viiden vuoden iässä. Juniorivuosinaan hän ylsi vuonna 1993 Ranskan avointen poikien kaksinpelin loppuotteluun, jossa hän hävisi maanmiehelleen Roberto Carreterolle. Hän aloitti ammattilaisuransa myöhemmin samana vuonna.


title: Albert Costa

text: Vuonna 1994 Costa voitti kaksi haastajatason massakenttäturnausta, vuoden alussa Mar del Platassa Argentiinassa ja kesällä Torinossa Italiassa, ja teki debyyttinsä kolmen Grand Slam -turnauksen, Ranskan avointen, Wimbledonin tennisturnauksen ja Yhdysvaltain avointen kaksinpelin pääsarjassa. Hänen ensimmäinen ottelunsa Ranskan avoimissa oli ykkössijoitettua Pete Samprasia vastaan, joka voitti ottelun suoraan kolmessa erässä.


title: Albert Costa

text: Syyskuussa 1994 Costa nousi ensimmäisen kerran ATP:n kaksinpelin maailmanlistan 50:n kärkeen. Kauden päätteeksi hänet nimettiin ATP-kiertueen vuoden tulokkaaksi.


title: Albert Costa

text: Costa otti vuonna 1995 Kitzbühelissä ensimmäisen ATP-tason turnausvoittonsa. Massalla pelatun turnauksen loppuottelussa hän kaatoi Itävallan Thomas Musterin viiden erän kamppailun jälkeen. Aiemmin samana vuonna hän oli kohdannut Musterin kahdesti, Estorilin massakenttäturnauksen loppuottelussa ja Ranskan avointen puolivälierissä, ja hävinnyt. Estorilin turnauksen lisäksi hän oli myös Casablancan turnauksen loppuottelun häviävänä osapuolena. Costa nousi kaksinpelin maailmanlistan 30:n kärkeen ensi kerran kesäkuussa 1995 ja oli kauden aikana parhaimmillaan sijalla 21.


title: Albert Costa

text: Kaudella 1996 Costa vei voiton kolmessa turnauksessa, Gstaadissa, San Marinossa ja Bournemouthissa, jotka kaikki pelattiin massalla, ja kärsi loppuottelutappion kahdessa turnauksessa, Monte Carlon Mercedes-Benz Super 9 -sarjaan (nykyisin ATP Masters Series) kuuluneessa turnauksessa ja Dubaissa kovalla kentällä pelatussa turnauksessa. Dubain turnaus on ainoa kovalla alustalla pelattu kaksinpeliturnaus, jonka loppuottelussa hän ammattilaisurallaan pelasi. Vuoden 1996 alussa Costa pelasi ensimmäisen kerran Australian avoimissa ja heinäkuussa hän pelasi ensimmäisessä olympiaturnauksessaan, jossa hän putosi toisella kierroksella. Costa oli vuonna 1996 kaksinpelin maailmanlistalla korkeimmillaan sijalla 13.


title: Albert Costa

text: Vuonna 1997 Costa otti kaksi turnausvoittoa, Barcelonassa ja Marbellassa, ja oli osa Espanjan voittoisaa World Team Cup -joukkuetta. Grand Slam -turnauksista hän menestyi parhaiten Australian avoimissa, joissa hän pääsi puolivälieriin, joissa Pete Sampras voitti hänet viiden erän jälkeen. Huhtikuussa 1997 hän nousi maailmanlistan kymmenen kärkeen, sijalle yhdeksän, jolla hän pysyi yhden viikon. Sijoitus oli vuoteen 2002 asti hänen parhaansa. Kaudella 1998 Costa voitti niin ikään kaksi turnausta, Kitzbühelissä ja Hampurissa. Hampurin toukokuinen turnaus. jonka loppuottelussa hän voitti maanmiehensä Àlex Corretjan, on ainoa Masters-sarjan turnaus (silloin vielä Mercedes-Benz Super 9 -sarjan), jonka hän urallaan voitti. Costa ylsi myös Rooman Super 9 -turnauksen loppuotteluun, mutta ei pystynyt pelaamaan Marcelo Ríosia vastaan loukkaantumisen vuoksi, ja Bournemouthin turnauksen loppuotteluun.


title: Albert Costa

text: Kaudella 1999 Costa voitti kolme ATP-turnausta, Estorilissa, Gstaadissa ja Kitzbühelissä. Nämä olivat hänen viimeiset turnausvoittonsa ennen vuotta 2002. Syyskuussa 2000 hän voitti maalleen pronssia Sydneyn olympialaisten nelinpelissä Álex Corretjan kanssa. He hävisivät välierissä isäntämaan Todd Woodbridgelle ja Mark Woodfordelle ja voittivat pronssiottelussa Etelä-Afrikan David Adamsin ja John-Laffnie de Jagerin luvuin 2–6, 6–4, 6–3. Samana vuonna hän oli voittamassa Espanjan ensimmäistä Davis Cupin mestaruutta. Kauden kaksinpeliturnauksista hän pelasi kolmen välierissä ja Grand Slam -turnauksista hän menestyi parhaiten Ranskan avoimissa, joissa hän eteni puolivälieriin.


title: Albert Costa

text: Costan vuoden 2001 parhaita tuloksia olivat loppuottelupaikka Kitzbühelissä ja välieräpaikka Hampurissa. Syksyn Yhdysvaltain avoimissa hän pääsi neljännesvälieriin, pitemmälle kuin minään muuna vuonna. Hänen kauden 2002 alun parhaita saavutuksiaan olivat loppuottelupaikka Barcelonassa ja yltäminen neljännesvälieriin Australian avoimissa. Ranskan avoimissa touko-kesäkuussa Costa yllätti ensin voittamalla neljännesvälierissä turnauksen kolminkertaisen voittajan ja hallitsevan mestarin Gustavo Kuertenin suoraan kolmessa erässä. Puolivälierissä hän voitti Guillermo Cañasin viiden erän jälkeen ja välierissä Álex Corretjan neljässä erässä. Loppuottelussa hän sai vastaansa toisen maanmiehensä Juan Carlos Ferreron, jota pidettiin ottelun ennakkosuosikkina. Costa voitti kuitenkin mestaruuden selvin luvuin 6–0, 6–1, 4–6, 6–3. Voitto nosti hänet kaksinpelin maailmanlistan kymmenen kärkeen ja 22. heinäkuuta, Amersfoortin turnauksen loppuottelupaikan jälkeen, hän nousi viikoksi listan sijalle kuusi, mikä jäi hänen uransa parhaaksi sijoitukseksi.


title: Albert Costa

text: Ranskan avointen voitto jäi Costan uran viimeiseksi kaksinpelin turnausvoitoksi. Kaudella 2003 hän menestyi parhaiten Miamin Masters-turnauksessa ja Ranskan avoimissa, joissa hän eteni välieriin. Ranskan avoimissa 2003 neljä Costan voittamista viidestä ottelusta kesti täydet viisi erää. Välierissä hän kohtasi edellisvuotisen loppuotteluvastustajansa Ferreron, joka voitti ottelun suoraan kolmessa erässä ja eteni lopulta turnauksen voittoon. 26. toukokuuta julkaistulla maailmanlistalla Costa oli viimeisen kerran listan kymmenen kärjessä.


title: Albert Costa

text: Kaudella 2004 eteneminen välieriin Rooman Masters-turnauksessa oli Costan paras saavutus ja kaudella 2005 kaksinpelissä välieräpaikat Dohassa ja Valenciassa ja nelinpelissä Dohan turnauksen voitto Rafael Nadalin kanssa. Dohan turnausvoitto on Costan ainoa nelinpelissä.


title: Albert Costa

text: Costa päätti ammattilaisuransa kauteen 2006. Viimeiset ottelunsa hän pelasi huhtikuussa Barcelonassa 30-vuotiaana. Viimeisen voittonsa hän otti turnauksen toisella kierroksella Dominik Hrbatýa vastaan ja viimeisen ottelunsa hän pelasi turnauksen neljännesvälierissä Juan Carlos Ferreroa vastaan, joka voitti luvuin 6–1, 5–7, 7–5.


title: Albert Costa

text: Albert Costa voitti ammattilaisurallaan 12 kaksinpelin ATP-turnausta, kaikki massakenttäturnauksia, ja yhden kovalla alustalla pelatun nelinpeliturnauksen. ATP:n kaksinpelin maailmanlistalla hän oli parhaimmillaan kuudes (heinäkuussa 2002) ja nelinpelin listalla 102. (tammikuussa 2004).


title: Albert Costa

text: Costa avioitui Cristina Venturan kanssa vuonna 2002 viisi päivää Ranskan avointen voittonsa jälkeen. Álex Corretja toimi Costan bestmanina. Costalla ja Venturalla on kaksi lasta, kaksoset Claudia ja Alma, jotka syntyivät huhtikuussa 2001.


title: Pampa

text: Pampa on aroalue Argentiinan itäosissa, Uruguayssa ja Brasilian eteläkärjessä. Pampan tyypillisimmät kasvit ovat pensaat ja ruohot. Usein toistuvat ruohikkopalot estävät korkeamman metsän kasvun.


title: Pampa

text: Pampan maaperä on viljavaa, ja sateet jakaantuvat melko tasaisesti ympäri vuoden. Ilmasto on lauhkea, joten alue sopii hyvin maanviljelylle. Keski-Argentiinan pampalla kasvatetaan soijaa. Sellaisia osia pampasta, jotka jäävät säännöllisesti tulvavesien alle, käytetään laidunmaana.


title: Pampa

text: Nimi pampa juontuu ketšuan kielen tasaista tarkoittavasta sanasta. Myöhäiseltä siirtomaa-ajalta 1800-luvulle saakka pampoja asuttivat karjaa paimentaneet gauchot, joiden elämäntapaa romantisoitiin sittemmin huolettomana ja yksinkertaisena. Pampoen arot mahdollistivat suuret nautakarja- ja lammastilat. Argentiinan itsenäistyessä pampan maatalouden kehitystä tuki etenkin Buenos Airesin kuverööri Juan Manuel de Rosas. Maatilojen ja saladeros-nimellä tunnetuista lihanjalostajista tuli vastaitsenäistyneen maan talouden tukipilareja. Pampa Buenos Airesin ja Santa Fen osavaltioiden ulkopuolella säilyi kuitenkin pitkään heidän asutuksensa ulkopuolella ja sen pääasiallisia asukkaita olivat intiaanit. Argentiina kävi sittemmin useita sotia intiaaniheimojen kukistamiseksi alueella.


title: Pampa

text: 1800-luvun loppupuolella pampat liitettiin entistä kiinteämmin kansallistalouteen. Argentiina houkutteli paikalle myös siirtolaisia Espanjasta ja Irlannista. Monet uusista siirtolaisista päätyivät harjoittamaan lampaiden kasvatusta ja villasta tuli merkittävä vientituote. 1870-luvulle mennessä lampaita oli jo enemmän kuin nautakarjaa. Pampa houkutteli nyt myös enemmän kokonaisia perheitä muuttamaan alueelle ja pampan väestömäärä nousi nopeaan tahtiin. Sittemmin myös vehnän viljelystä on tullut tärkeä maatalouden ala pampalla.


title: Surtsey

text: Surtsey on tuliperäinen saari Islannin etelärannikolla. Saari kehittyi 130 metriä merenpinnan alapuolella sijainneen tulivuoren purkauksista, jotka saavuttivat merenpinnan 14. marraskuuta 1963. Surtsey oli kookkaimmillaan kesäkuussa 1967, jolloin pinta-alaksi mitattiin 2,7 km² - nykyinen pinta-ala on tuulen ja aaltojen aiheuttaman eroosion jäljiltä 1,4 km² (2005).


title: Surtsey

text: Saari sai islanninkielisen nimensä skandinaaviseen mytologiaan kuuluneen tulijättiläisen Surtin mukaan.


title: Surtsey

text:
Saari on rauhoitettu tieteellistä tutkimusta varten, eikä yleisöllä ole sinne pääsyä. Siellä tutkitaan, kuinka kauan kestää, ennen kuin muualta tullut kasvillisuus ja eläimistö leviää äskettäin merestä nousseelle saarelle. Tutkimustuloksista arvellaan saatavan tietoa, jolla on merkitystä myös sen selvittämisessä, kuinka kauan Pohjois-Euroopassa kesti jääkauden jälkeen, ennen kuin eri lajit levisivät jään alta vapautuneille alueille.
Tämän vuoksi Surtseyn saari onkin valittu vuonna 2008 Unescon maailmanperintöluetteloon.


title: Surtsey

text: Ensimmäiset putkilokasvilaji, merisinappi ("Cakile maritima" ssp. "arctica") havaittiin saarella jo vuonna 1965. Ensimmäiset linnut asettautuivat pesimään saarelle 1970-luvun alkupuolella, jolloin siellä havaittiin pesivän riskilöitä ("Cepphus grylle") ja myrskylintuja ("Fulmarus glacialis"). Saaren ensimmäiset nisäkkäät, kirjohylkeet ("Phoca vitulina") ja harmaahylkeet ("Halichoerus grypus") ovat lisääntyneet saarella 1980-luvulta lähtien.


title: Vim

text: Vim (Vi IMproved) on Bram Moolenaarin luoma Vi-editoriin perustuva avoimen lähdekoodin terminaalipohjainen tekstieditori, joka toimii monissa käyttöjärjestelmissä ja on erityisesti ohjelmoijien suosiossa. Siitä on myös saatavilla graafisella käyttöliittymällä varustettuja versioita, joissa on muun muassa valikot ja tuki hiirelle.


title: Vim

text: Vimin käyttö eroaa huomattavasti useimmista muista editoreista, esimerkiksi Emacsista, koska Vimin käyttö perustuu eri toimintatiloihin. Keskeinen idea on, ettei kumpaakaan kättä tarvitse siirtää näppäimistöltä (esimerkiksi hiirelle) minkään toiminnon, kuten tallentamisen, ajaksi.


title: Vim

text: Vim on hyväntekeväisyysohjelma jonka käyttäjiä kehotetaan tekemään lahjoitus esimerkiksi Ugandan orvoille. Vim on vapaa ohjelmisto.


title: Vim

text: Vimissä on kolme tilaa: komentotila, kirjoitustila sekä tekstinvalintatila (visual mode).


title: Vim

text: Komentotila on perustila, jossa ollaan kun Vim käynnistetään. Vim tulkitsee kaiken komentotilassa kirjoitetun tekstin komennoiksi. Kaikista tiloista pääsee takaisin komentotilaan painamalla näppäintä codice_1.


title: Vim

text: Kirjoitustilaan pääsee painamalla esimerkiksi näppäintä codice_2 komentotilassa. Tässä tilassa Vim lisää kaiken kirjoitetun tekstin muokattavaan tiedostoon.


title: Vim

text: Tekstinvalintatilaan pääsee painamalla näppäintä codice_3 komentotilassa. Kaikki kirjoitettu teksti tulkitaan komennoiksi ja kursoria liikuttamalla valitaan tekstiä.


title: Vim

text:
Vimin voi sulkea tallentamatta muutoksia komennolla codice_4.
Bram Moolenaar aloitti Vimin kehittämisen vuonna 1988. Tämän jälkeen vimiin on lisätty lukuisia ominaisuuksia, joista monet liittyvät tietokoneohjelmien lähdekoodin muokkaukseen. Taustansa vuoksi Vim on suosittu erityisesti Unix-käyttäjien ja ohjelmoijien parissa.


title: Vim

text: Vuonna 1988 Moolenaarilla oli Amiga-tietokone, johon hän etsi tekstieditoria. Hän oli tottunut käyttämään Vitä, mutta sitä ei ollut saatavilla Amigalle. Moolenaar otti käyttöönsä parhaan löytämänsä Vi-kloonin ja alkoi parannella sitä.


title: Vim

text: Aluksi tavoitteena oli pystyä tekemään kaikki sama, mitä Vi-editorilla pystyi tekemään. Lopulta Moolenaar saavutti tavoitteensa ja alkoi lisätä vähitellen uusia ominaisuuksia, kuten monitasokumous (multi-level undo). Hän julkaisi ensimmäisen version Vimistä 2. marraskuuta 1991. Nimi tuli alun perin sanoista "Vi IMitation". Muutamat henkilöt edistivät projektia sovittamalla Vimin muun muassa UNIXille ja DOSille.


title: Vim

text: Ajan myötä Vimiin kertyi yhä enemmän ominaisuuksia. Moolenaar muutti Vimin lähdesanoja, jolloin syntyi "Vi IMproved". Pian alkuperäisestä koodista ei ollut paljoa jäljellä. Tässä vaiheessa Moolenaar piti Vimiä vielä omana lelunaan ja jakoi sitä satunnaisesti ihmisille, jotka tarvitsivat sen kaltaista ohjelmaa.


title: Vim

text: Myöhemmin hän laittoi Vimin yleiseen jakoon ja siitä kehittyi vähitellen yksi suosituimmista tekstieditoreista. Vim voitti muun muassa Linux Journal -lehden suosituimman editorin palkinnon lukijaäänestyksessä vuosina 2001–2005.


title: Santo Trafficante (nuorempi)

text: Santo Trafficante nuorempi (15. marraskuuta 1914 – 17. maaliskuuta 1987) oli yksi Yhdysvaltain viimeisistä vanhan koulukunnan mafiapäälliköistä. Hän valvoi Floridan järjestäytynyttä rikollisuutta, jonka hän oli perinyt isältään Santo Trafficante vanhemmalta. Hän oli voimakkain Batistan ajan Kuubassa toimineista mafiosoista.


title: Santo Trafficante (nuorempi)

text: Trafficante työskenteli isänsä rikollisorganisaatiossa Floridassa ja muutti vuonna 1953 Kuubaan hoitamaan sikäläistä kasinobisnestä. Kun Trafficanten isä kuoli 1954, Trafficante sai haltuunsa koko organisaation. Trafficante toimi myös Floridassa, jonka laittomasta pelibisneksestä hänet tuomittiin vankilaan, josta hän vapautui 1957. Trafficante palasi Kuubaan, mutta valtaan noussut Fidel Castro sulki hänen kasinonsa ja karkotti hänet lyhyen vankeuden jälkeen.


title: Santo Trafficante (nuorempi)

text: Vuosina 1960–1961 CIA pyysi Trafficantelta ja muutamilta muilta Kuuba-yhteiksistä tunnetuilta mafiosoilta neuvoja suunnitelmiinsa Castro murhaamiseksi. Mafiosot lähtivät painostettuina mukaan, mutta operaatiot epäonnistuivat. Sitkeät huhut liittävät Trafficanten myös John F. Kennedyn salamurhaan, vaikka mitään varsinaisia todisteita ei ole. Lee Harvey Oswaldin ampuneen Jack Rubyn tiedetään ottaneen yhteyttä Trafficanteen ja toiseen mafiajohtajaan Carlos Marcelloon hieman ennen Kennedyn murhaa, mutta yritykset liittää Oswald mafiaan ovat tuottaneet vesiperän. Trafficanten syyllisyydestä on puhunut etenkin hänen vanha asianajajansa Frank Ragano. .


title: Santo Trafficante (nuorempi)

text: Trafficante jatkoi yhteistyötä CIA:n kanssa ja osallistui muun muassa Iran-Contra-juttuun. Hän kuoli 1987 Houstonissa sydänkohtaukseen.


title: Santo Trafficante

text: Santo Trafficante on seuraavien henkilöiden nimi:


title: Tampa

text: Tampa on Yhdysvaltain Floridan osavaltion kaupunki, joka sijaitsee Floridan niemimaan länsirannikolla olevan Tampa Bayn lahden rannikolla. Tampa on Floridan kolmanneksi suurin kaupunki, jonka väkiluku vuonna 2013 oli 352 957. Tampan, St. Petersburgin ja Clearwaterin metropolialueella asukkaita on noin 2,9 miljoonaa.


title: Tampa

text: Tampa perustettiin vuonna 1849, ja vuonna 1850 siellä asui 974 ihmistä. Varsinaisen kasvuhuippunsa Tampa koki vuoden 1883 jälkeen, kun kaupungin alueelta löydettiin fosfaattia. NHL-joukkue Tampa Bay Lightning,NFL-joukkue Tampa Bay Buccaneers ja MLB-joukkue Tampa Bay Rays tulevat Tampasta.


title: Etelä-Afrikan englanti

text: Etelä-Afrikan englanti on Etelä-Afrikan tasavallassa ja vähemmissä määrin muun muassa Namibiassa ja Zimbabwessa puhuttava englannin kielen murre. Suurimmat erot Etelä-Afrikan englannin ja muiden englannin murteiden välillä ovat ääntämisessä. Lisäksi Etelä-Afrikan englannissa on vaikutteita muun muassa afrikaansin ja zulun kielistä.


title: Etelä-Afrikan englanti

text: Etelä-Afrikan englannissa olevat sanat, joita ei muissa englannin murteissa esiinny, ovat useimmiten lainasanoja afrikaansista.


title: Etelä-Afrikan englanti

text: Vaikutus afrikaanista on tuonut monia idiomeja Etelä-Afrikan englantiin. Yksi erottuvimmista esimerkeistä on Afrikaanin sanan "ja" (lausutaan "a" kuten sanassa "father") käyttö korvaamaan "yes", toisin kuin "yeah" brittiläisessä, amerikkalaisessa ja australialaisessa englannissa.


title: Etelä-Afrikan englanti

text: ""Do you want to go to a movie?" "Ja, sure""


title: British Electric Foundation

text: British Electric Foundation eli B.E.F. oli Human Leaguen alkuperäisjäsenten Martyn Waren ja Ian Craig Marshin perustama ja muodostama elektronisen musiikin tuotantoryhmä.


title: British Electric Foundation

text: Ware ja Marsh perustivat British Electric Foundationin vuonna 1980 jätettyään Human Leaguen musiikillisten erimielisyyksien takia.


title: British Electric Foundation

text: B.E.F. julkaisi musiikkia omalla nimellään, mutta toimi myös musiikillisena taustavoimana Heaven 17 -yhtyeelle, joka on kokoonpanoltaan yhtä kuin B.E.F. vahvistettuna laulaja Glenn Gregoryllä.


title: British Electric Foundation

text: Vuonna 1983 Heaven 17:in suosio oli kasvanut niin suureksi, että Marsh ja Ware keskittyivät siihen kokopäivätoimisesti ja B.E.F. jäi vain Marshin ja Waren tuotannolliseksi tavaramerkiksi levyjen kansiteksteissä.


title: British Electric Foundation

text: Heaven 17:in julkaisutahdin hiivuttua B.E.F. julkaisi vuonna 1991 albumin "Music of Quality and Distinction Vol. 2", jossa laulajina vierailivat muun muassa Chaka Khan, Tina Turner ja Terence Trent D'Arby.


title: Nano (tekstieditori)

text: Nano on Unix-käyttöjärjestelmissä toimiva tekstieditori, joka julkaistaan GPL-lisenssillä. Se on vapaa klooni Picosta, joka on Pine-sähköpostiohjelman editori. Nanon tarkoitus on matkia Picon käyttöliittymää ja helppokäyttöisyyttä.


title: Nano (tekstieditori)

text:
Nano julkaistiin ensimmäisen kerran vuonna 1999 nimellä "TIP" ("This Isn't Pico"), mutta nimi muutettiin 10. tammikuuta 2000 Nanoksi, sillä tip-niminen Unix-ohjelma oli jo olemassa. Ohjelman kehitti Chris Allegretta sen vuoksi, että Pico tai Pine eivät ole vapaita ohjelmistoja. Helmikuussa 2001 Nano otettiin osaksi GNU-projektia.
Viime aikoina Nanoon on lisätty myös ominaisuuksia, joita Picossa ei ole.


title: Nano (tekstieditori)

text: Nanon (ja myös Picon) käyttöliittymä perustuu näppäinyhdistelmiin, joita painamalla ohjelman toimintoja käytetään. Toisin kuin Pico, Nano käyttää meta-näppäintä eri toimintatilojen säätelyyn.


title: Yhdysvaltain laivasto

text: Yhdysvaltain laivasto () on yksi viidestä Yhdysvaltain asevoimien puolustushaarasta. Sen vastuulla on merioperaatiot, joiden suorittamiseksi sillä on 287 laivaa ja yli 4 000 lentokonetta. Aktiivisessa palveluksessa olevaa miehistöä on 329 000 ja reservipalveluksessa noin 100 000. Aktiivipalveluksessa olevista upseerien osuus on noin 54 700. Laivaston hallinnon alalla työskentelee noin 274 000 siviiliä.


title: Yhdysvaltain laivasto

text: Yhdysvaltain laivaston historia juontuu Siirtokuntien laivastoon, jonka Siirtokuntien kongressi perusti Yhdysvaltain vapaussodan aikana. Yhdysvaltain perustuslaki, joka ratifioitiin vuonna 1789, antoi kongressille valtuudet ”…varustaa ja ylläpitää laivastoa.” Tällä valtuutuksella kongressi tilasi kuusi fregattia sekä varusti ne. Yksi näistä kuudesta alkuperäisestä fregatista, nimellä "Old Ironsides" tunnettu "USS Constitution", on säilynyt tähän päivään asti. Alus on edelleen merkittynä laivaston rekisteriin, ja se palvelee pr-tehtävissä.


title: Yhdysvaltain laivasto

text: Laivaston asioita hoiti sotaministeriö, kunnes 30. huhtikuuta 1798 kongressi perusti laivastoministeriön. Vuonna 1947 laivasto siirtyi osaksi perustettua puolustusministeriötä.


title: Yhdysvaltain laivasto

text: "Pääartikkeli: Yhdysvaltain laivaston historia"


title: Yhdysvaltain laivasto

text: Siirtokuntien kongressi perusti Philadelphiassa siirtokuntien laivaston 13. lokakuuta 1775, jolloin annettiin valtuutus hankkia, varustaa, miehittää ja lähettää kaksi aseistettua alusta etsimään Amerikassa olevia brittiarmeijan huoltoaluksia. Lainsäädäntö loi myös laivastokomitean valvomaan toimintaa. Siirtokuntien laivasto operoi noin 50 laivalla Yhdysvaltain vapaussodan aikana, mutta ei kuitenkaan enempää kuin 20 laivalla samanaikaisesti. Sodan jälkeen kongressi myi sodasta selvinneet laivat ja kotiutti miehistön ja upseerit.


title: Yhdysvaltain laivasto

text: Kongressi tilasi kuuden fregatin rakentamisen ja varustamisen 27. maaliskuuta 1794 ja kolme vuotta myöhemmin kolme fregattia olivat valmiit palvelukseen: "United States", "Constellation" ja "Constitution". Fregateista tuli kuuluisia vuoden 1812 sodassa, jossa ne yllättäen voittivat Britannian kuninkaallisen laivaston alukset useaan kertaan.


title: Yhdysvaltain laivasto

text: Yhdysvaltain sisällissodan aikana laivasto oli edelläkävijä panssaroitujen sotalaivojen käytössä, mutta sodan jälkeen laivat vanhenivat nopeasti. Laivaston modernisointi aloitettiin 1880-luvulla, mikä toi Yhdysvallat takaisin laivastovaltojen eturiviin 1900-luvun alkuun tultaessa.


title: Yhdysvaltain laivasto

text: Ensimmäisessä maailmansodassa laivasto ei osallistunut taisteluihin paljoakaan, mutta se kasvoi sotien välillä laivastosopimusten rajoittamana huomattavaksi. Japani yritti murtaa Yhdysvaltain laivaston strategista uhkaa vuoden 1941 lopun yllätyshyökkäyksellään Pearl Harboriin. Seuranneiden kolmen vuoden aikana Yhdysvaltain laivasto kasvoi voimakkaimmaksi koskaan nähdyksi laivastoksi.


title: Yhdysvaltain laivasto

text: Laivastoa hallinnoi laivastoministerin johtama laivastoministeriö, joka on osa puolustusministeriötä. Korkea-arvoisin upseeri, laivaston komentaja, on amiraali (neljä tähteä) ja on suoraan laivastoministerin alainen. Laivastoministeri ja laivaston komentaja vastaavat laivaston organisoinnista, rekrytoinnista, kouluttamisesta ja varustamisesta siten, että laivasto on valmis toimimaan yhtyneiden taistelukomentajien alaisuudessa.Yhdysvalloissa laivasto jakaantuu organisatoorisesti merivoimiin ja merijalkaväkeen (engl. Marine Corps).


title: Yhdysvaltain laivasto

text: Tyynenmeren laivasto on kooltaan mailman suurin. Navigoitava alue on kooltaan 100 milj neliömailia. Tyynenmeren laivasto koostuu 200 aluksesta, 1200 lentokoneesta ja 130.000 miehistöstä.


title: Yhdysvaltain laivasto

text: Normaalien taistelujoukkojen ja -yksiköiden lisäksi laivastolla on useita esikunta- ja huoltojoukkoja, joiden henkilöstöä toimii esikunnissa ja yksiköissä. Nykyiset esikunta- ja huoltojoukot:"Pääartikkeli: Yhdysvaltain laivaston alukset


title: Yhdysvaltain laivasto

text: Laivaston sota-alusten nimet alkavat lyhenteellä "USS" (”United States Ship”, Yhdysvaltain laiva), kun taas laivojen, jotka eivät ole varsinaisia aktiivikäytössä olevia sotalaivoja ja joissa on siviilimiehistöä, nimet alkavat lyhenteellä "USNS" (”United States Naval Ship”). Laivojen luokitus merkitään kirjaimilla, ja jokaisella laivalla on yksilöllinen luokituksesta ja numeroista koostuva koodi. Laivojen nimet valitsee laivastoministeri, ja nimet ovat yleensä Yhdysvaltain osavaltioita, kaupunkeja, kuuluisia henkilöitä tai taisteluja, kaloja sekä ihanteita.


title: Yhdysvaltain laivasto

text: Yhdysvaltain laivasto on ollut pioneeri ydinreaktoreiden käytössä laivojen voimanlähteenä. Nykyisin kaikki laivaston lentotukialukset sekä hyökkäys- ja ohjussukellusveneet ovat ydinkäyttöisiä. Yhdysvaltain laivasto käytti ydinvoimaa myös hävittäjäluokan aluksissa. Näistä kuitenkin luovuttiin 1990-luvun lopulla, eikä uusia rakennettu.


title: Yhdysvaltain laivasto

text: Lentotukialukset ovat keskeinen osa laivaston strategista iskukykyä. Yhdysvaltain lentotukialukset ovat suurempia kuin muiden maiden käytössä olevat lentotukialukset. Modernit lentotukialukset CV-67:stä lähtien on tyypillisesti nimetty poliitikkojen mukaan, sitä aikaisemmat on nimetty taistelujen tai kuuluisien laivojen mukaan.


title: Yhdysvaltain laivasto

text: Suurimmat maihinnousualukset muistuttavat pientä lentotukialusta ja kykenevät operoimaan V/STOL, VTOL ja STOVL-lentokoneita sekä pystyvät laskemaan ilmatyynyaluksia (LCAC) ja sekä vastaavia vesille. Maihinnousualukset on nimetty tyypillisesti toisen maailmansodan lentotukialusten mukaan, mikä tapa periytyy siitä, että ensimmäiset suuret maihinnousualukset olivat konvertoituja lentotukialuksia.Maihinnousukuljetusalukset on tarkoitettu kuljetukseen ja maihinnousuun erilaisiin tehtäviin esim. merijalkaväelle. Alukset on nimetty kaupunkien mukaan paitsi USS New York (LPD-21), joka on nimetty osavaltion mukaan ja USS Somerset (LPD-25), joka on nimetty piirikunnan mukaan.


title: Yhdysvaltain laivasto

text: San Antonio luokka korvaa jatkossa Austin-luokan, Anchorage-luokan, Charleston-luokan ja Newport-luokan alukset."Pääartikkeli: Yhdysvaltain laivaston sukellusveneet"


title: Yhdysvaltain laivasto

text: Sukellusveneitä on kahta päätyyppiä: ballistiset ohjus- ja hyökkäyssukellusveneitä. Ballistisilla ohjusveneillä on yksi strateginen tehtävä, ne kuljettavat ydinkärjin varustettuja sukellusveneestä ammuttavia ballistisia ohjuksia (SLBM). Hyökkäyssukellusveneillä on useita taktisia tehtäviä, kuten laivojen ja sukellusveneiden upottaminen, risteilyohjuksien laukaiseminen ja tiedustelu. Hyökkäysveneet on tyypillisesti nimetty kaupunkien mukaan. Ohjusveneissä on pääsääntöisesti jatkettu taistelulaivoilta perittyä tapaa nimetä laivaston tulivoimaisin kalusto osavaltioiden mukaan. Aikaisemmat hyökkäyssukellusveneet nimettiin kalojen mukaan ja ballistiset ”kuuluisien amerikkalaisten” mukaan.Ohjusristeilijät kykenevät ilmapuolustukseen, pinta-alusten torjuntaan ja sukellusveneiden torjuntaan. Laivaston kaikki modernit risteilijät on nimetty taistelujen mukaan. Aikaisemmat risteilijät oli nimetty kaupunkien mukaan (ennen CG-12), uudelleenluokitellut fregatit oli nimetty laivastosankareiden mukaan (CG-15–CG-35) tai osavaltioiden mukaan (CG-36–CG-42).Kaikki hävittäjät on nimetty laivastosankareiden mukaan USS Bainbridge (DD-1):stä lähtien.Nykyiset fregatit suorittavat yleensä sukellusveneiden torjuntaa tai saattuetehtäviä. Yhdysvaltain laivasto on asteittain luopumassa fregateistaan ja niiden tehtäviä siirretään kehitteillä olevalle rannikkotaistelualukselle. Fregatit on nimetty, kuten hävittäjät, laivaston sankareiden mukaan.Taistelulaivat on poistettu laivaston vahvuudesta. Viimeiset Iowa-alukset siirrettiin reserviin 1990 ja poistettiin lopullisesti rekisteristä 2006. Alusten pääaseistus oli järeät tykit, mutta 1980-luvun modernisoinnissa Iowa-luokan alukset varustettiin muun muassa Tomahawk-risteilyohjuksin. Kaikki taistelulaivat paitsi USS Kearsarge (BB-5) on nimetty osavaltioiden mukaan.Kaksi Blue Ridge -luokan alusta on tarkoitettu laivaston komentajille ja esikunnille, USS Blue Ridge ja USS Mount Whitney ovat ainoat tämän luokan alukset.


title: Yhdysvaltain laivasto

text: Tulevaa tai koekäytössä olevaa kalustoaLaivasto on viime vuosina lisännyt satamapuolustusjoukkojaan terrorisminvastaisen sodan vuoksi. Satamapuolustuksen yksikköjä ovat


title: Yhdysvaltain laivasto

text:
Pääasiallinen laivaston erikoisjoukko on SEAL (U.S. Navy SEALs), jonka tehtävänä on huolehtia erikoisoperaatioista. Laivastolla on myös pomminpurkuyksiköitä (EOD) ja pieni joukko pintasodankäyntihenkilöstöä erikoistehtäviin.
Laivaston upseerivirat on luokiteltu palkkaluokkiin O-1 – O-10 ja luokasta toiseen siirrytään ylennysten myötä. Upseerit luokissa O-1 – O-3 ovat nuorempia upseereja, O-4 – O-6 vanhempia upseereja ja O-7 – O-10 amiraaleja.


title: Yhdysvaltain laivasto

text: Upseerinvirat on jaettu ”yhteisöihin”:


title: Yhdysvaltain laivasto

text: Upseerin virkaan valmistutaan Yhdysvaltain laivastoakatemiasta, laivaston reserviupseerikoulusta (NROTC), upseeriehdokaskoulusta (OCS), suoralla virkanimityksellä tai muista virkanimitysohjelmista.


title: Yhdysvaltain laivasto

text: Laivaston värvätty henkilökunta on palkkaluokissa E-1 – E-9 ja palkkaluokasta toiseen edetään. Etenemisessä on kaksi huomattavaa siirtymää, ylimatruusista alikersantiksi (E-3 → E-4) ja ylikersantista pursimieheksi (E-6 → E-7).


title: Yhdysvaltain laivasto

text: Värvätyillä, jotka ovat palkkaluokassa E-4 tai ylempänä, on luokitus johonkin tiettyyn erikoisalaan. Nykyään on yli 50 erilaista luokitusta.


title: Anna Politkovskaja

text: Anna Stepanovna Politkovskaja (, 30. elokuuta 1958 New York, Yhdysvallat – 7. lokakuuta 2006 Moskova, Venäjä), o.s. Mazepa, oli omasta mielestään ukrainalainen, median silmissä usein venäläinen journalisti ja viimeisinä vuosinaan työntekijöiden puoliksi omistaman "Novaja gazeta" -lehden toimittaja. Politkovskaja alkoi kirjoittaa vuonna 1999 artikkeleita Tšetšenian ensimmäisestä ja toisesta sodasta, ja hänet tunnettiin Vladimir Putinin hallinnon arvostelijana. Politkovskajan syntymän aikoihin hänen vanhempansa toimivat New Yorkissa Neuvostoliiton YK-diplomaatteina, ja hän sai 1990-luvun alussa myös Yhdysvaltain kansalaisuuden. Hän vietti lapsuutensa ja suoritti opintonsa Moskovassa, missä hän eli myös viimeiset vuotensa. Valmistuttuaan hän asui ajoittain Yhdysvalloissa ja Euroopassa.


title: Anna Politkovskaja

text: Politkovskaja salamurhattiin 7. lokakuuta 2006 Moskovassa Venäjällä. Murhasta on esitetty lukuisia teorioita ja spekulaatioita. Kuusi miestä on tuomittu vankilaan murhan toteuttamisesta, mutta sen tilaajaa ei vieläkään tiedetä.


title: Anna Politkovskaja

text: Politkovskaja opiskeli journalistiikkaa Moskovan valtionyliopistossa. Lopputyönsä hän kirjoitti Marina Tsvetajevasta. Valmistumisensa jälkeen 1980 hän työskenteli "Izvestija"-sanomalehden palveluksessa. Kesäkuussa 1999 hän aloitti kolumnien kirjoittamisen "Novaja Gazetaan", jonka omistajiin kuuluu Mihail Gorbatšov.


title: Anna Politkovskaja

text: Politkovskaja oli varma, että Venäjän viranomaiset yrittivät myrkyttää hänet lentokoneessa, kun hän oli matkalla Beslaniin koulukaappauksen aikana. Armeija ja turvallisuuspalvelut vaikeuttivat usein hänen työskentelyään muun muassa uhkailemalla ja pitämällä häntä säilössä. Politkovskaja pystyi osoittamaan armeijan sekaantumisen taloudelliseen toimintaan Tšetšeniassa, ja hän esitteli kirjoituksissaan, kuinka rikollisliigat, tšetšeenipoliisit ja Venäjän armeijan upseerit toimivat yhteistyössä varastaessaan öljyä öljyputkista.


title: Anna Politkovskaja

text: Politkovskaja löydettiin 7. lokakuuta vuonna 2006 ammuttuna asuinkerrostalonsa hissistä Moskovasta. Poliisi löysi ruumiin viereltä äänenvaimentimella varustetun Makarov PM -pistoolin ja neljä hylsyä. Politkovskaja oli ollut palaamassa ostoksilta, vienyt osan ostoksista asuntoon ja jättänyt osan talon eteiseen. Murhaaja yllätti Politkovskajan tämän palatessa hakemaan kassejaan. Eri lähteiden mukaan Politkovskajaa oli ammuttu joko neljästi tai kahdesti. Toisten mukaan häntä ammuttiin kahdesti sydämen tienoille, kerran olkapäähän ja vielä päähän, kun hän oli jo kuollut, ja toisten tietojen mukaan surmaluoteja oli kaksi, yksi rintaan ja toinen päähän varmistukseksi. Valvontakameroille tallentui ilmeinen murhaaja, 180-senttinen tumma-asuinen 30-vuotias mies ja hänen avustajansa, noin 30-vuotias nainen. Tekoa epäiltiin palkkamurhaksi.


title: Anna Politkovskaja

text: Murhatutkimuksia johti Venäjän valtakunnansyyttäjä Juri Tšaika. Novaja Gazeta lupasi murhan selvittämiseen johtavista tiedoista 25 miljoonan ruplan (740 000 euron) palkkion.


title: Anna Politkovskaja

text: Poliisin tutkijoiden Politkovskajan hautajaisten aikaisten teorioiden mukaan takana olivat tšetšeenit tai salaliittolaiset. Yhden tutkintalinjan mukaan murhan takana saattoivat olla miliisit, jotka tuomittiin Tšetšeniassa tehdyistä rikoksista Politkovskajan raportoinnin vuoksi. Toisessa versiossa syytettiin Tšetšenian pääministeriä, Ramzan Kadyrovia ja tämän johtamaa Tšetšenian turvallisuuspalvelua, koska Politkovskaja kirjoitti sen tekemisistä. Kolmas teoria oli, että kyseessä oli presidentti Putinin ja Kadirovin vastainen salaliitto. Venäjän lehdissä myös muistuteltiin, että Politkovskaja oli Venäjän äärikansallismielisten vihollinen.


title: Anna Politkovskaja

text: Politkovskaja haudattiin tiistaina 10. lokakuuta 2006 Moskovan Trojekurovskojen hautausmaalle. Venäjän hallinnon edustajia ei osallistunut hautajaisiin, joissa oli mukana ihmisoikeusasiamies Vladimir Lukin sekä moni Boris Jeltsinin ajan liberaalipoliitikko.


title: Anna Politkovskaja

text: Venäjän presidentti Vladimir Putin sanoi heti tapahtuman jälkeen maansa ryhtyvän Politkovskajan surmaajan löytämiseksi ”kaikkiin tarvittaviin toimiin”.


title: Anna Politkovskaja

text: Entinen Neuvostoliiton johtaja Mihail Gorbatšov tuomitsi surmatyön, samoin muun muassa Yhdysvaltojen ulkoministeriön tiedottaja Sean McCormack. Ruotsin ulkoministeri Carl Bildt ja Suomen ulkoministeri Erkki Tuomioja vaativat murhan perusteellista tutkimista. Aleksanteri-instituutin johtaja Markku Kivinen syytti murhasta Venäjän tiedustelupalvelua.


title: Anna Politkovskaja

text: Suomi otti kantaa Euroopan unioniin puheenjohtajamaana ja myös Euroopan neuvoston ihmisoikeuskomissaari Thomas Hammarberg kommentoi tapahtumaa. Amnesty International arvioi, että Politkovskaja murhattiin, koska hän toimittajan työssään raportoi ihmisoikeusloukkauksista Tšetšeniassa ja muualla Venäjällä.


title: Anna Politkovskaja

text: Suomen PEN järjesti hiljaisen kynttilämielenosoituksen Anna Politkovskajan muistoksi Helsingissä Venäjän suurlähetystön edessä sunnuntaina 8. lokakuuta 2006. Politkovskajan muistoa kunnioittamaan kerääntyi yli tuhat mielenosoittajaa. Vastaavia mielenilmauksia järjestettiin muuallakin Suomessa, ja myös Venäjällä ihmiset kokoontuivat murhaa paheksuviin mielenosoituksiin.


title: Anna Politkovskaja

text: Helmikuussa 2007 viranomaisten kerrottiin pidättäneen kaksi tšetšeenimiestä, joiden epäiltiin olevan murhan takana. Heidän sanottiin tallentuneen vakoilusatelliittien ottamiin kuviin. Satelliittien läsnäoloa Moskovan yllä perusteltiin lähestyvien presidentti Putinin syntymäpäivien turvajärjestelyllä. Venäjän viranomaiset eivät ottaneet kantaa pidätysuutiseen. Lokakuussa 2007 kerrottiin kaikkiaan yhdeksän henkilön pidätyksistä, joiden joukossa oli ainakin yksi FSB:n virkailija.


title: Anna Politkovskaja

text: Lopulta murhasta oli epäiltynä neljä henkilöä. Kolme avustajana pidettyä henkilöä oli pidätettynä, ja oikeudenkäynti alkoi vuoden 2008 lopulla. 19. helmikuuta 2009 syytetyt veljekset Džabrail ja Ibragim Mahmudov sekä entinen poliisi Sergei Hadžikurbanov vapautettiin oikeudenkäynnin jälkeen syytteistä. Syyttäjä ilmoitti hakevansa muutosta ylemmistä oikeusasteista.


title: Anna Politkovskaja

text: Anna Politkovskajan omaiset kertoivat 31. toukokuuta 2011, että murhasta on pidätetty Rustam Mahmudov, josta oli annettu kansainvälinen etsintäkuulutus. Venäjän viranomaiset vahvistivat tiedon. Poliisi pidätti 24. elokuuta 2011 eläkkeellä olevan korkea-arvoisen poliisin epäiltynä Politkovskajan murhan järjestämisestä. Pidätetyn kerrottiin olevan Dmitri Pavljutšenkov, joka työskenteli aikanaan Moskovan poliisivoimien palveluksessa. Vuonna 2012 Pavljutšenkov tuomittiin 11 vuodeksi vankilaan tehtyään sopimuksen syyttäjän kanssa ja todistettuaan muita murhaan osallistuneita vastaan.


title: Anna Politkovskaja

text: Viisi miestä tuomittiin 9. kesäkuuta 2014 vankilaan Politkovskajan murhasta: surmaaja ja murhan järjestäjä saivat elinkautistuomiot, muiden tuomioiden pituudet vaihtelivat 12 ja 20 vuoden välillä. Murhan tilaajasta ei vieläkään ole tietoa.


title: Anna Politkovskaja

text: Brittiläinen ihmisoikeusjärjestö Reach Women in War myöntää vuosittain Anna Politkovskajan muistoksi palkinnon konfliktialueella ihmisoikeuksien hyväksi toimivalle naiselle, joka puolustaa usein itsensä vaarantaen konfliktin uhreja. Ensimmäinen palkinto myönnettiin vuonna 2007 Politkovskajan ystävälle ja kollegalle Natalia Estemirovalle, joka myös murhattiin kaksi vuotta myöhemmin Venäjällä.


title: Työ- ja elinkeinokeskus

text: Työ- ja elinkeinokeskus (lyhenne TE-keskus tai te-keskus) oli työ- ja elinkeinokysymyksiin liittyviä viranomais-, neuvonta- ja kehittämispalveluja hoitanut Suomen valtionhallinnon alueorganisaatio, joka syntyi vuonna 1997 yhdistettäessä kauppa- ja teollisuusministeriön, työministeriön sekä maa- ja metsätalousministeriön hallinnonalojen alueyksiköt. Manner-Suomessa oli 15 työ- ja elinkeinokeskusta.


title: Työ- ja elinkeinokeskus

text: Te-keskusten organisaatiouudistuksen yhteydessä vuoden 2009 alussa virallinen nimi lyheni työ- ja elinkeinokeskukseksi sekä luovuttiin vanhasta kolmen ministeriön alaisesta osastosta, jotka olivat:


title: Työ- ja elinkeinokeskus

text: Te-keskukset lakkautettiin 2009 ja niiden tehtävät siirtyivät elinkeino-, liikenne- ja ympäristökeskuksille.


title: Työ- ja elinkeinokeskus

text: Te-keskuksissa toimineet teknologian kehittämisosastot tarjosivat yrityksille ja tutkimusorganisaatioille Teknologian ja innovaatioiden kehittämiskeskuksen teknologia- ja asiantuntijapalveluja osana Tekesin verkostoa.


title: Työ- ja elinkeinokeskus

text: Työ- ja elinkeinokeskusten tehtävänä oli pk-yritysten tukeminen ja neuvonta, yritysten teknologisten kehityksen edistäminen ja auttaminen vientiin ja kansainvälistymiseen liittyvissä asioissa, alueellisen työvoimapolitiikan toteuttaminen, työvoimapoliittisen aikuiskoulutuksen suunnittelu ja organisointi, maatalouden, maaseudun elinvoimaisuuden ja maaseutuelinkeinojen edistäminen, kalatalouden kehittäminen ja osallistuminen sekä vaikuttaminen alueen kehitykseen.


title: Milli Vanilli

text: Milli Vanilli oli Fabrice Morvanin ja Rob Pilatuksen muodostama popmusiikkiduo, joka perustettiin Saksassa vuonna 1988. Yhtye muistetaan siitä, että kahden menestysalbumin jälkeen paljastui, että he eivät itse laula levyillään. Heidän tunnetuin laulunsa on ”Girl You Know It’s True” samannimiseltä albumilta, joka nousi Yhdysvalloissa listaykköseksi.


title: Milli Vanilli

text: Milli Vanilli oli tuottaja Frank Farianin luomus. Popduo voitti 1990 parhaan uuden artistin Grammy-palkinnon. Viimein 12. marraskuuta 1990 tuottaja Farian myönsi, ettei musiikkiduo itse laulanut levyillään. Skandaalista huolimatta Milli Vanillin soundi, joka yhdisti eurodancen amerikkalaisiin hip hop -rytmeihin, saattoi vaikuttaa osaltaan tämän päivän melodisen hip hopin syntyyn.


title: Milli Vanilli

text: Oikeita laulajia Milli Vanillin levyillä olivat muun muassa Charles Shaw, Johnny Davis ja Brad Howell. Milli Vanillin paljastuttua huijaukseksi Farian tuotti LP:n "Moment of Truth" nimellä The Real Milli Vanilli.


title: Suurstrategia

text: Suurstrategia () on angloamerikkalainen termi, jolla kuvataan valtion tai valtioliittouman ylimmällä tasolla muodostettavaa sotilaallisen voimankäytön periaatetta. Suomessa ja useissa muissakin maissa strategialla tarkoitetaan samaa asiaa. Ero johtuu angloamerikkalaisesta taksonomiasta, jonka mukaan sotilaallisen voimankäytön tasot ovat taktiikka ja strategia, siinä missä se on monissa maissa taktiikka, operaatiotaito ja strategia. Puuttuva käsite operaatiotaito on siis korvattu strategialla ja strategia suurstrategialla.


title: Suurstrategia

text: Nykyään myös Yhdysvalloissa ja niin edelleen käytetään käsitettä operaatiotaito (). Käsite suurstrategia kuitenkin elää, koska se esiintyy joissakin valtio-opin ja kansainvälisen politiikan klassikkoteoksissa, joista sen sitten opiskelijat kääntävät suurstrategiaksi.


title: Suurstrategia

text: Asiaa ei selkeytä se, että jotkin teoreetikot kuten Edward Luttwak käyttävät viisiportaista jaottelua (taistelutekniikka, taktiikka, operaatiotaso, näyttämöstrategia ja suurstrategia). Edelleen käytetään myös ilmaisua doktriini tai sotilasdoktriini. Tällaisia hieman monitulkintaisia käsitteitä käytettäessä voidaan käyttää selventävää viitettä tyyliin: "... suurstrategisella (ks. Luttwak 1963) tasolla..."


title: Filippiinienenglanti

text: Filippiinienenglanti on englannin kielen murre, jota puhutaan Filippiineillä, jossa se on filipinon ohella virallinen kieli. Englantia äidinkielenään puhuvien filippiiniläisten lasten määrä on kasvussa etenkin urbaaneilla alueilla. Filippiineillä englannin kieltä käytetään koulutuksessa ja mediassa ja sitä käytetään lingua francana koko maassa.


title: Filippiinienenglanti

text: Filippiineillä englantia lausutaan useimmiten amerikanenglannin tavoin. Puhekielessä englantiin sekoitetaan toisinaan tagalogin- ja filipinonkielisiä sanoja.


title: Filippiinienenglanti

text: Enemmistö Filippiinien englannin sanastosta on samaa kuin muissa englannin murteissa, mutta Filippiinien englannissa esiintyy myös joitakin sanoja, joita muissa murteissa ei tunneta lainkaan.


title: Martyn Ware

text: Martyn Ware (s. 19. toukokuuta 1956 Sheffield, Englanti) on brittiläinen muusikko, tuottaja, elektronisen popin pioneeri, lauluntekijä ja yksi Human Leaguen, British Electric Foundationin sekä Heaven 17:n perustajajäsenistä.


title: Martyn Ware

text: Ware on työskennellyt muun muassa Tina Turnerin, Terence Trent D’Arbyn, Marc Almondin ja Erasuren kanssa ja häntä pidetään yhtenä Ison-Britannian merkittävimmistä tuottajista.


title: Martyn Ware

text: Ware toimii myös kolmiulotteisten äänimaisemien luomiseen erikoistuneessa yhtiössä, Illustrious Companyssa, yhdessä Vince Clarken kanssa.


title: Uudenseelanninenglanti

text: Uudenseelanninenglanti on Uudessa-Seelannissa puhuttava englannin kielen murre. Uudenseelanninenglannille läheisintä sukua oleva englannin murre on australianenglanti. Uuden-Seelannin englanti poikkeaa australianenglannista pääasiassa ääntämiseltään ja lainasanastoltaan. Myös uudenseelanninenglannin sisällä on murre-eroja.


title: Uudenseelanninenglanti

text: Uudenseelanninenglannissa on myös vaikutteita maorin kielestä. Siinä käytetään toisinaan muun muassa maorinkielisiä tervehdyksiä, kuten "Kia ora!" Lisäksi uudenseelanninenglannin slangiin on lainattu sanoja maorista.


title: Uudenseelanninenglanti

text: Uudessa-Seelannissa käytetään myös useita maorista lainaamattomia sanoja, jotka esiintyvät vain Uuden-Seelannin tai Uuden-Seelannin sekä Australian murteissa. Niitä ovat muun muassa:Kun brittiläisen ja yhdysvaltalaisen oikeinkirjoituksen välillä on eroa (sanat kuten colour/color ja travelled/traveled), brittiläinen oikeinkirjoitus on universaalisti käytössä Uudessa-Seelannissa.


title: Mitä missä milloin

text: Mitä missä milloin – kansalaisen vuosikirja (myös MMM) on Otavan vuosittain julkaisema tietokirja, jossa käsitellään kuluneen vuoden tapahtumia ja puheenaiheita. Ensimmäinen vuosikirja julkaistiin 1950, ja uusi on julkaistu sen jälkeen joka vuosi välivuositta.


title: Mitä missä milloin

text: Kukin kirja kattaa ajallisesti yhden vuoden ja kertoo sen uutistapahtumista ja -ilmiöistä. Kirjan alkupuolella on kuukausien mukaan jaoteltu uutiskatsaus, jossa kerrotaan kuluneen vuoden tärkeimmät tapahtumat. Vuoden aikana kuolleista kuuluisista henkilöistä on erillinen luettelo. Loppuosa kirjaa käsittää laajempia artikkeleita vuoden ajankohtaisista asioista ja ilmiöistä. Mukana on sekä jokavuotisia vakioartikkeleita, joissa käydään läpi esimerkiksi kotimaan politiikan, urheilun tai eri kulttuurin alojen tapahtumia vuoden ajalta, sekä vaihtuvia artikkeleita, joissa käsitellään erilaisia ajankohtaisiksi nousseita teemoja.


title: Mitä missä milloin

text: Kirjan aikajaottelu on hieman epäjohdonmukainen: teos ilmestyy syksyisin, sen uutiskatsaus ulottuu edellisen vuoden syyskuusta kuluvan vuoden elokuuhun, ja kirja nimetään ilmestymistä seuraavan vuoden mukaan. Esimerkiksi "Mitä missä milloin 2000" sisältää uutiskatsauksen ajalta syyskuusta 1998 elokuuhun 1999. Tämä on sen vuoksi, että kirja ehtisi kunkin vuoden joulumarkkinoille.


title: Mitä missä milloin

text: Ensimmäisen kirjan painatus alkoi 25.9.1950 ja päättyi 25.10.1950. Kirjan nimi oli "MITÄ - MISSÄ - MILLOIN Kansalaisen vuosikirja 1951". Esikuvina kirjasarjalle ovat olleet Tanskassa ja Ruotsissa jo aikaisemmin vuosittain ilmestyneet "Hvem Hvad Hvor" ja "När Var Hur". Ensimmäisestä vuosikirjasta otettiin neljä painosta ja sitä painettiin yhteensä 46 000 kappaletta.


title: Mitä missä milloin

text: Kirjan kansien väritys on alusta saakka noudattanut viisivuotisjaksoa ja ollut vuorotellen sininen, punainen, vihreä, violetti ja oranssi. Viisivuotiskierron värit sommiteltiin sateenkaaren väreistä. Kannen kuviointina on aina ollut neljä vaakasuoraa raitaa, joiden värisävyt eroavat hieman. Sisäkannet on kuvitettu vuodesta 1970 ja ulkokannet vuodesta 1988 lähtien.


title: Mitä missä milloin

text: Suurin muutos kirjan ulkoasussa tapahtui 50. vuosikerran 2000 kunniaksi, kun kirja leveni neliönmuotoiseksi.


title: Mitä missä milloin

text: Uutuutena MMM 2009:ssä oli etukannen ja selän perinteinen valkoinen teksti korvattu metallinvärillä. Vuodesta 2012 lähtien selän ja kansien väritykset eivät enää vuorottele. Ylin ja kolmas raita ovat vaaleansinisiä, toinen ja alin raita noudattavat viisivuotiskierron värejä.


title: Mitä missä milloin

text: Otavan logo selässä on uusittu vuosina 1971, 1976, 1994, 2000 (suurennettu) ja 2011 nykyinen logo, jossa Otavan tähdet ovat kuvattu käänteisessä kirkkausluokassa, himmein tähti Magrez kirkkaimpana. Otavan logon paikalla selässä on ollut v. 1975 "25." ja v. 1987 "Itsenäinen Suomi 70 vuotta".


title: Mitä missä milloin

text: Mitä-Missä-Milloin -erikoiskirjat ovat Otavan kustantamia tietokirjoja eri aloilta. Ne ovat samankokoisia kirjoja kuin vuosikirjatkin, ja niitä on julkaistu varsinkin 1950- ja 1960-luvulla.


title: Mitä missä milloin

text: Esimerkkejä painoksista


title: Mitä missä milloin

text: Kirjan uutiskatsaukset muodostavat merkittävien suomalaisten ja kansainvälisten uutistapahtumien jatkumon. Luettelossa mainittu päätoimittaja on koko kirjan päätoimittaja.


title: Pine

text: Pine (Program for Internet News and Email) on Washingtonin yliopistolla kehitetty ilmainen sähköposti- ja uutistenlukuohjelma. Ohjelman ensimmäinen versio julkaistiin vuonna 1989 ja sen kehitystyö loppui vuonna 2008.


title: Pine

text:
Pinestä on olemassa sekä Unix-, MS-DOS (PC-Pine) että Windows-versio. Unix-version käyttöliittymä pohjautuu komentoriviin ja Pine käyttää vakioeditorinaan Picoa.
Monista muista Unix-ohjelmista Pine poikkesi siten että se oli suunniteltu aloittelevaa käyttäjää varten ja helppokäyttöiseksi. Käytettävissä olevat toiminnot ovat koko ajan näkyvissä valikoissa ja ne valitaan tyypillisesti yhtä kirjainta painamalla.
Myös Pico perustuu samaan filosofiaan. Molemmista ohjelmista tuli suosittuja niiden opiskelijoiden keskuudessa jotka eivät halunneet opetella emacsia tai vitä.


title: Pine

text: Pine kehitettiin alun perin Elm-sähköpostiohjelman pohjalta. Ohjelman alkuperäisessä julkistuksessa vuodelta 1992 ilmoitettiin ohjelman nimen vihjattiin tulevan sanoista "Pine Is No-longer Elm".


title: Pine

text:
Pinen korvaajaksi kehitettiin avoimen lähdekoodin sähköpostiohjelma Alpine.
Uusi versio julkaistiin, koska Washingtonin yliopisto kielsi modifoitujen Pine -ohjelmien jakamisen, Pinen lisenssi on ISC-lisenssin kaltainen, mutta yliopiston tulkinta erosi ISC:n tulkinnasta.
Avoimen lähdekoodin sähköpostiohjelman Cone on toiminnaltaan ja ulkoasultaan Pinen klooni. Sen mukana tulee myös Leaf-editori.
Pico-editorista on myös avoimen lähdekoodin klooni nimeltä Nano.


title: Home

text: Home on mikrosieni, joka kasvattaa selvästi erottuvan rihmaston tai itiömassaa. Homeet kasvavat monisoluisena rihmastona (vertaa hiivoihin, jotka puolestaan ovat yksisoluisia sieniä). Homeet eivät ole taksonominen ryhmä, vaan niihin kuuluu sieniä "Zygomycota"-, "Deuteromycota"- ja "Ascomycota"-luokista. Homeet toimivat luonnossa tärkeinä eloperäisen aineksen hajottajina. Ne aiheuttavat myös elintarvikkeiden ja rakenteiden pilaantumista, neurologisia oireita, allergiaoireita, astmaa, homepölykeuhkoa, monikemikaaliyliherkkyyttä ja muita sisäilmasairauksia. Homelajeja tunnetaan tuhansia.


title: Home

text: Luonnossa homeita kasvaa kaikkialla, missä on kuollutta eloperäistä ainetta. Niitä ei kuitenkaan pysty näkemään paljaalla silmällä, jos ne eivät ole muodostaneet homeyhdyskuntaa. Ihmisen luomissa ympäristöissä, kuten vaikkapa kodeissa, kosteus- ja lämpöolosuhteet ovat usein riittävän tasaisia homeyhdyskuntien muodostumiselle. Ne voidaan usein havaita karvaisina tai nukkamaisina kasvustoina ruoassa tai rakenteiden pinnoilla.


title: Home

text: Jotkin homeet pystyvät kasvamaan jopa niinkin kylmässä kuin +2 °C:n lämpötilassa. Jos olosuhteet eivät salli homeen kasvua, se voi pysyä hengissä pitkiä aikoja odottaen niiden muuttumista suotuisiksi.


title: Home

text: Jotkin homeet pystyvät käyttämään ilmassa olevaa kosteutta vedenlähteenään, muut tarvitsevat vettä. Ilman happi on ehdoton edellytys homeiden kasvulle.


title: Home

text: Homeet käyttävät ravinnokseen esimerkiksi puuta, paperia ja kasveja. Ne erittävät entsyymejä, jotka hajottavat eloperäisiä molekyylejä, kuten tärkkelystä, selluloosaa ja ligniiniä yksinkertaisemmiksi aineiksi. Samalla ne vapauttavat ravintoaineita takaisin luontoon uudelleenkäytettäväksi.


title: Home

text: Monet homeet tuottavat homemyrkkyjä eli mykotoksiineja, joilla ne estävät kilpailevien mikrobien kasvua. Joidenkin homeiden antibioottiset tai ruoan säilyvyyttä parantavat ominaisuudet perustuvat näihin aineisiin.


title: Home

text:
Arviolta noin 800 000 suomalaista altistuu vuosittain merkittävälle kosteus- ja homevauriolle kotona, koulussa tai töissä, ja tuhannet altistuneet sairastuvat vuosittain monikemikaaliyliherkkyyteen.
Eduskunnan tarkastusvaliokunta arvioi vuonna 2012, että tästä aiheutuu satojen miljoonien eurojen vuotuinen terveyslasku, koska monikemikaaliyliherkkyys aiheuttaa oireita hyvin pienissäkin pitoisuuksissa.


title: Home

text: Terveyden ja hyvinvoinnin laitoksen ja Itä-Suomen yliopiston vuonna 2016 valmistuneessa tutkimuksessa havaittiin, että homeiden ja bakteerien tuottamat myrkyt vaikuttavat haitallisesti elimistön tulehdussoluihin jo pienillä pitoisuuksilla silloin, kun niihin yhdistyy bakteerien ja homeiden rakenteita. Suomalainen tutkimusryhmä onnistuikin osoittamaan vuonna 2017 suoran yhteyden työpaikan ilmanlaadun ja työntekijöiden oireilun välillä. Ryhmä onnistui samalla kehittämään sisäilman myrkyllisyyttä kuvaavan mittarin, joka perustuu ympäristömyrkyille äärimmäisten herkkien sian siittiöiden käyttöön ilmanlaadun indikaattorina.


title: Home

text: Vuonna 2016 julkaistun väitöskirjan mukaan yleisesti homekohteissa esiintyvä solujen mitokondrioille vaarallinen amylosiini-niminen bakteerimyrkky aiheuttaa ihmisissä voimakkaan tulehduksen häiritsemällä immuunipuolustusta hoitavien valkosolujen toimintaa jo hyvin pieninä pitoisuuksina. Valkosolujen häiriön tiedetään aiheuttavan muun muassa kuumetta. Amylosiinin aiheuttama tulehdustila voi jäädä pitkäksi aikaa päälle. Amylosiini imeytyy huonekalujen, muiden irtaimiston ja tapettien pintoihin, josta se saattaa levitä uudestaan otollisissa olosuhteissa.


title: Home

text: Homeet lisääntyvät itiöiden avulla. Itiöitä on sekä mitoottisia että meioottisia. Jotkin itiöt voivat leijua ilmassa erittäin pitkiä aikoja. Monet kestävät äärimmäisiä lämpötiloja ja painetta.


title: Home

text: Viljeltyjä homeita käytetään useiden elintarvikkeiden, kuten juustojen, kestomakkaroiden ja mustan teen valmistuksessa. "Aspergillus"-lajiin kuuluvia koji-homeita ("Aspergillus oryzae") on hyödynnetty Itä-Aasiassa vuosisatoja. Niiden avulla fermentoidaan soijapapujen ja viljan sekoituksesta soijapaputahnaa ja soijakastiketta. Niitä käytetään myös saken ja muiden alkoholijuomien valmistuksessa.


title: Home

text: Homeita viljellään myös muihin tarpeisiin. Niiden avulla valmistetaan monenlaisia kemikaaleja, entsyymejä ja antibiootteja.


title: Komit

text: Komit ovat Pohjoiseen jäämereen laskevien suurten jokien varsilla Uralvuoriston länsipuolella elävä suomalais-ugrilainen kansa. Komit jakautuvat kahteen pääryhmään, komisyrjääneihin ja komipermjakkeihin.


title: Komit

text: Komisyrjäänit elävät pääasiassa Komin tasavallassa, mutta myös Kuolan niemimaalla, Arkangelin alueella ja Uralin itäpuolella Länsi-Siperiassa. Komisyrjäänejä on noin 345 000 henkeä. 2000-luvulla komisyrjääneihin kuuluvat izvalaiset ovat aktivoituneet oman kulttuurinsa tunnetuksi tekemisessä.


title: Komit

text: Omaa kieltään puhuvia komipermjakkeja on noin 152 000 henkeä. He asuvat pääasiassa Komin tasavallan eteläpuolella Permin Komin piirikunnassa. "Permi"-nimitys liittyy käsitteeseen Perman alue. Usein on oletettu, että skandinaavisissa saagoissa mainitulla Bjarmian maalla ja sen bjarmeiksi kutsutuilla asukkailla oli jokin yhteys Permaan ja permiläisiin. Komien kansalliseepoksen nimi onkin Biarmia, ja sen on kirjoittanut Kallistrat Žakov (1866–1926). Teos on käännetty muun muassa viroksi vuonna 2015. 2000-luvulla komipermjakkeihin kuuluvat jazvalaiset ovat aktivoituneet oman kulttuurinsa tunnetuksi tekemisessä.


title: Komit

text: Komin kieltä puhuu äidinkielenään 242 000 ja komipermjakkia 106 000 ihmistä, joista osa on muihin kansallisuuksiin kuuluvia, muun muassa venäläisiä.


title: Heaven 17

text: Heaven 17 on brittiläinen synthpop-yhtye. Yhtye koostuu Martyn Waresta (kosketinsoittimet), Ian Craig Marshista (kosketinsoittimet) sekä Glenn Gregorysta (laulu).


title: Heaven 17

text: Heaven 17 syntyi Sheffieldissä, Englannissa vuonna 1981, kun Human Leaguen perustajajäsenten Waren ja Marshin muodostama British Electric Foundation aloitti yhteistyön Gregoryn kanssa. Nimensä yhtye otti Anthony Burgessin kirjasta "Kellopeliappelsiini".


title: Heaven 17

text: Ensimmäisen albumin ensimmäinen single ”(We Don’t Need This) Fascist Groove Thang” oli pienen piirin hitti, mutta joutui BBC:n soittokieltoon nimensä takia.


title: Heaven 17

text: Kakkosalbumi "The Luxury Gap" (1983) sitä vastoin osoittautui yhtyeen uran suurimmaksi menestykseksi. Albumin suurimpia hittikappaleita olivat ”Temptation” ja ”Come Live with Me”.


title: Heaven 17

text: Kolmannen albumin singlet ylsivät vielä Britannian top-30-listalle, mutta suosion vähitellen hiipuessa yhtye lopetti virallisesti vuonna 1988, tehden kuitenkin kaupallisesti epäonnistuneen comebackin vuonna 1996.


title: Heaven 17

text: Heaven 17 tekee yhä harvakseltaan keikkoja, lähinnä 1980-luvun muistelun merkeissä.


title: Heaven 17

text: Cradle of Filth julkaisi vuonna 2006 levyllään "Thornography" cover-version Heaven 17:n kappaleesta ”Temptation”.


title: Stereotypia

text: Stereotypia voi tarkoittaa seuraavia asioita:


title: Munakoiso

text: Munakoiso ("Solanum melongena") eli "aubergiini" on koisokasvien heimoon (Solanaceae) ja varsinaisiin koisoihin ("Solanum") kuuluva monivuotinen kasvi, jota kuitenkin viljellään yleensä yksivuotisena. Sen ravinnoksi käytettävä osa, hedelmä, on kasvitieteellisesti marja mutta kulinaarisessa mielessä lähinnä vihannes. Munakoisoiksi kutsutaan myös useiden muiden "Solanum"-lajien hedelmiä.


title: Munakoiso

text: Nykyisin eurooppalaisista kaupoista löytää enimmäkseen pitkälle jalostettuja, tummanvioletteja munakoisoja. Sellaisen hedelmä on kuin violetti kesäkurpitsa. Muualla maailmassa munakoisoja on eri värisiä ja -muotoisia. Ainakin kaukoidässä munakoisosta kasvatetaan pienempiä, herkullisiksi mainittuja muotoja, jotka muistuttavat muodoltaan kananmunaa tai jopa suurta hernettä ja ovat väriltään violetin lisäksi vihreitä, oransseja tai punaisia. Jotkin munakoisot taas ovat hyvinkin pitkänomaisia. Muitakin värejä ja muotoja tunnetaan. Jotkin koristeelliset munakoisot, kuten valkoinen, kananmunan näköinen "S. ovigerum" (myyntinimenä mm. 'Easter Egg'), on varmuuden vuoksi syytä jättää syömättä, sillä ne saattavat sisältää haitallisessa määrin myrkyllisiä glykoalkaloideja, kuten solaniinia. Afrikassa munakoiso-nimeä käytetään ainakin "S. aethiopicum" -kasvin punaisista marjoista ("Scarlet Eggplant").


title: Munakoiso

text: Kasvia on viljelty esihistoriallisina aikoina Intiassa ja Kiinassa. Eurooppaan se näyttää tulleen keskiajan alussa. Nykyisin munakoisoja tuodaan Suomeen lähinnä Hollannista ja Espanjasta.


title: Munakoiso

text: Kasvatus aloitetaan 8–10 viikkoa ennen istutusta ulos terassille tai kasvihuoneeseen. Altapäin tuleva lämpö on tärkeää taimikasvatukssa. Mullan lämpö saisi olla 23–24 °C. Myös myöhemmin munakoiso viihtyy yli 20 °C asteen lämpötilassa. Munakoiso ei pidä juuriston häirinnästä, joten juuripaakku olisi saatava istutettaessa mahdollisimman ehjänä maahan. Kasvi ei pidä myöskään seisovasta vedestä.


title: Munakoiso

text: Ravintona munakoisoa käytetään muun muassa muhennettuna ja täytettynä. Kreikkalainen "musaka" ja turkkilainen "pyörtynyt imaami" ovat kuuluisia perinteisiä munakoisoruokia.


title: Munakoiso

text: Munakoisoviipaleet oli aiemmin välttämätöntä suolata ennen käyttöä kitkeryyden poistamiseksi. Nykylajikkeilla suolaus ei tuoreilla hedelmillä ole yleensä tarpeen, mutta suolauksen voi halutessaan tehdä. Suolan annetaan seistä munakoisoviipaleen päällä neljännestunnin verran, ja pinnalle nousseet pisarat pyyhitään pois talouspaperilla.


title: Munakoiso

text: Vaalea, sienimäinen sisus on maultaan mieto. Myös siemenet voidaan syödä.


title: Frédéric Mistral

text: Frédéric Mistral (8. syyskuuta 1830 Maillane, Bouches-du-Rhône – 25. maaliskuuta 1914 Maillane, Bouches-du-Rhône) oli ranskalainen runoilija, jolle myönnettiin Nobelin kirjallisuuspalkinto 1904 yhdessä José Echegaray y Eizaguirren kanssa hänen saavutuksistaan kirjallisuuden ja kielitieteen alalla.


title: Frédéric Mistral

text: Mistral alkoi jo kouluikäisenä kirjoittaa runoja äidinkielellään, paikallisella provensaalin kielellä. Hänen haaveensa oli tulla runoilijaksi, mutta isä painosti hänet opiskelemaan, ja poika valmistui oikeustieteestä Aix-en-Provencen yliopistosta vuonna 1851, ja omistautui sen jälkeen kirjalliselle uralle.


title: Frédéric Mistral

text: Perimänsä varakkuuden turvin Mistral saattoi omistaa elämänsä provencelaisen perinteen ja oksitaanin kielen edistämiseen ja säilyttämiseen. Hänen kirjallinen tuotantonsa koostuu kertovista runoelmista, joita on suomennettu kokoelmaan "Kaksikymmentä Nobel-runoilijaa".


title: Washoe

text: Washoe (syyskuu 1965 – 30. lokakuuta 2007) oli Simpanssien ja ihmisten viestimisinstituutissa, Central Washington Universityssa, Ellensburgissa Washingtonin osavaltiossa, Yhdysvalloissa elänyt simpanssi. Washoe oli ensimmäinen ei-ihminen, joka oppi amerikkalaista viittomakieltä ("American Sign Language"). Washoe-nimi tulee Nevadassa sijaitsevasta Washoe Countysta, jossa Washoe-simpanssi kasvatettiin ja opetettiin käyttämään viittomakieltä. Washoe-projekti on osa kiistanalaista tutkimusta, jossa pyritään selvittämään eläinten älykkyyttä.


title: Washoe

text: Vuonna 1966 Allen ja Beatrice Gardner aloittivat projektin, jonka tarkoituksena oli opettaa simpanssille viittomakieltä Nevadan yliopistossa, Renossa. Aikaisemmat ohjelmat, joissa simpansseille oli yritetty opettaa puhuttua kieltä (Gua- ja Viki-projektit) olivat epäonnistuneet. Gardnerien mielestä ne olivat epäonnistuneet, koska simpanssien äänielimet ovat rajoittuneet. Heidän mielestään simpansseille oli kuitenkin mahdollista opettaa kieltä, toisin kuin monet biologit ja kognitiiviset lingvistikot olivat väittäneet. Garnerit valitsivat viittomakielen, koska myös luonnossa simpanssit käyttävät viestintään kehonsa liikkeitä.


title: Washoe

text: Washoe oli kymmenkuinen, kun projekti aloitettiin. Se asui asuntovaunussa Gardnerien takapihalla, ja sille puhuttiin ainoastaan amerikkalaista viittomakieltä käyttäen. Washoen seurassa työskenteli kokopäivätoimisesti neljä ihmistä.


title: Washoe

text: Vuonna 1967, Washoen ollessa hieman yli yksivuotias, sen seuraan oli liittynyt Roger Fouts, joka vuonna 1970 osti Washoen omakseen ja vei Oklahoman yliopiston yhteydessä toimivaan kädellisten tutkimuslaitokseen. Siellä Washoe tapasi ensi kertaa elämässään muita lajitovereitaan.


title: Washoe

text: Oklahoman laitoksessa Washoen kerrotaan aluksi nimittäneen lajitovereitaan "mustiksi itikoiksi", mutta myöhemmin siitä tuli laitoksella eläneiden neljän orvon simpanssin kasvatusäiti. Nämä neljä ihmiskodeissa elänyttä simpanssia ymmärsivät puhuttua englantia, ja myöhemmin Washoenkin kerrotaan alkaneen ymmärtää viittomamerkkien puhuttuja vastineita. Fouts alkoi opettaa viittomakieltä myös muille simpansseille, ja vuonna 1973 "Science"-lehdessä Fouts kertoo, että Booee-simpanssi oppi uuden viittoman keskimäärin 54:ssä, Cindy 80:ssä, Bruno 136:ssa ja Thelma 159 minuutissa. Huomionarvoista on, että Boeelle oli tehty aiemmin aivojen puolitusleikkaus.


title: Washoe

text: 14-vuotiaana Washoe sai biologisen jälkeläisen, mutta se kuoli. Tilalle "adoptoitiin" Loulis-simpanssi, jolle Washoen ja myös muiden simpanssien kerrotaan opettaneen viittomakieltä. Kerrotaan, että ensimmäisen viittomamerkkinsä Loulis olisi oppinut kahdeksantena päivänä ensitapaamisesta Washoen kanssa.


title: Washoe

text: Nykyisessä asuinpaikassaan Simpanssien ja ihmisten viestimisinstituutissa Washoe, Loulis sekä Tatu- ja Mojo-nimiset simpanssit osaavat myös viittoa. Simpanssit elävät luonnonmukaisessa ympäristössä, jossa on runsaasti kasvillisuutta ja ruohoalusta.


title: Washoe

text: Kuten monet muut tutkimukset, joissa apinoille on yritetty opettaa kieltä, myös Washoe-projektia on pidetty kiistanalaisena. Useat kuvanauhat ja tieteelliset alan julkaisut osoittavat, että Washoe kykeni oppimaan lukuisia käsimerkkejä, vastaamaan ihmisen antamiin merkkeihin ja tekemään pyyntöjä käsimerkeillä. Opettajansa Roger Foutsin mukaan Washoe myös yhdisteli luovasti käsimerkkejä, kommunikoi käsimerkeillä muiden apinoiden kanssa ja opetti viittomakielen ottolapselleen Loulisille. Kaikki kielentutkijat eivät hyväksy näitä tutkimustuloksia.


title: Provence

text: Provence () on Kaakkois-Ranskassa Välimeren rannalla sijaitseva Rooman entinen provinssi ja osa Ranskan nykyistä Provence-Alpes-Côte d'Azuria. Siihen kuuluvat departementit Var, Vaucluse ja Bouches-du-Rhône sekä osia Alpes-de-Haute-Provencesta ja Alpes-Maritimesista.


title: Provence

text: Provence tunnetaan yrttejä ja vihanneksia suosivasta keittiöstään ja tuoksujen, etenkin laventelin tuottajana. Paikallinen kieli, romaanisen oksitaanin murre provensaali, on italian ja ranskan väliltä. Provencen symboli on heraldinen lilja.


title: Latium

text: Latium oli latinalaisten heimojen asuttama maakunta Keski-Italiassa. Se vastaa pääosin nyky-Italian Laziota. Aluksi nimi viittasi vain Albanolaisvuorten ympäristöön, mutta laajeni myöhemmin tarkoittamaan ensin koko tasankoa Tiberjoelta vuorille ("Latium vetus") ja lopulta aina Campanian rajalle Lirisjoelle saakka ("Latium adiectum").


title: Latium

text: Augustuksen jakaessa Italian regioihin Latium muodosti Campanian kanssa ensimmäisen region. Nyky-Italian Lazio puolestaan käsittää Latiumin lisäksi osia Tiberin pohjoispuolella olleesta Etruriasta.


title: Brendan Morrison

text: Brendan Morrison (s. 15. elokuuta 1975 Pitt Meadows, Brittiläinen Kolumbia) on uransa päättänyt kanadalainen jääkiekkoilija, joka oli pelipaikaltaan keskushyökkääjä.


title: Brendan Morrison

text: New Jersey Devils varasi Morrisonin NHL:ään numerolla 39 toisella kierroksella. Ennen ammattilaisuransa aloittamista hän pelasi vuodet 1993–1997 yliopistojääkiekkoa Michiganin yliopiston joukkueessa. Hän sai yliopistovuosinaan useita palkintoja: vuonna 1994 hänet valittiin CCHA:n (Central Collegiate Hockey Association) vuoden tulokkaaksi ja vuosina 1996 ja 1997 sen vuoden pelaajaksi, vuonna 1996, oltuaan johdattamassa Michigania NCAA:n (National Collegiate Athletic Association) mestaruuteen, hänet nimettiin NCAA:n mestaruusturnauksen arvokkaimmaksi pelaajaksi, ja vuonna 1997 hän sai NCAA:n vuoden pelaajalle jaettavan Hobey Baker Awardin. Lisäksi hänet valittiin vuosina 1995–1997 kolmesti peräkkäin CCHA:n ensimmäiseen tähdistökentälliseen ja vuonna 1996 NCAA:n mestaruusturnauksen tähdistökentälliseen.


title: Brendan Morrison

text: Morrison teki ammattilaisdebyyttinsä kaudella 1997–1998, jonka aikana hän pelasi 11 NHL:n runkosarjaottelua ja teki niissä yhdeksän tehopistettä (viisi maalia ja neljä syöttöpistettä). Suurimman osan kaudesta, 72 runkosarjaottelua, hän pelasi New Jersey Devilsin farmijoukkueessa Albany River Ratsissa AHL:ssä ollen joukkueen paras pistemies ja koko liigan pistepörssissä sijalla kahdeksan tehtyään 84 tehopistettä (35 maalia ja 49 syöttöpistettä). Vuonna 1998 hänet valittiin AHL:n tulokkaiden tähdistökentälliseen. Seuraavalla kaudella Morrison vakiinnutti paikkansa Devilsin vakiokokoonpanossa ja pelasi yhteensä 76 runkosarjaottelua. Kauden 1999–2000 Morrison aloitti Tšekin Extraligan HC Pardubicessä, mutta palasi jo kuuden Tšekissä pelatun ottelun jälkeen NHL:ään. Myöhemmin kauden aikana, ennen NHL:n siirtorajan umpeutumista, Devils kauppasi hänet Vancouver Canucksiin yhdessä Denis Pedersonin kanssa vaihdossa Aleksandr Mogilnyiin.


title: Brendan Morrison

text: Canucksissa Morrison pelasi kaudesta 2001–2002 kauteen 2003–2004 keskushyökkääjänä ketjussa, jonka laitahyökkääjinä olivat Markus Näslund ja Todd Bertuzzi. Lempinimen West Coast Express saanutta ketjua pidettiin tuolloin yhtenä NHL:n parhaista. Pisteiden valossa parhaalla kaudellaan, kaudella 2002–2003, Morrison teki 82:ssa runkosarjaottelussa 72 tehopistettä, 25 maalia ja 46 syöttöpistettä, ja pudotuspeleissä 14:ssä ottelussa 11 tehopistettä, neljä maalia ja seitsemän syöttöpistettä. Muillakin Canucks-kausillaan lukuun ottamatta kautta 2007–2008, jona oli sivussa suuren osan kaudesta rannevamman vuoksi, hän teki runkosarjassa vähintään 50 tehopistettä.


title: Brendan Morrison

text: Morrison allekirjoitti kesällä 2008 Anaheim Ducksin kanssa vuoden mittaisen sopimuksen kaudesta 2008–2009. Hänet hankittiin Anaheimiin kakkoskentän keskushyökkääjäksi, mutta lopulta hän jäi heikkojen esitysten takia vähälle peliajalle. Maaliskuussa 2009 ennen siirtoajan umpeutumista Anaheim laittoi Morrisonin siirtolistalle. Dallas Stars otti hänet seuraavana päivänä listalta. Kaudeksi 2009–2010 Morrison siirtyi Washington Capitalsiin.


title: Brendan Morrison

text: Lokakuussa 2010, ennen kauden 2010–2011 alkua, Morrison teki sopimuksen Calgary Flamesin kanssa. Hän jatkoi seurassa tammikuuhun 2012, jolloin siirtyi Chicago Blackhawksiin pelaajakaupassa, jossa Flames sai vaihdossa puolustaja Brian Connellyn.


title: Brendan Morrison

text: Morrison on edustanut Kanadaa kolmesti jääkiekon maailmanmestaruuskilpailuissa, vuosina 2000, 2004 ja 2005. Vuonna 2004 hän oli voittamassa maailmanmestaruutta ja vuonna 2005 MM-hopeaa.


title: Etruskin kieli

text: Etruskin kieli on kuollut kieli, jota puhuivat ja kirjoittivat Etrurian alueella Pohjois-Italiassa ensimmäisellä vuosituhannella ennen ajanlaskun alkua asuneet etruskit. Latina syrjäytti etruskin täydellisesti Rooman valtakunnan levittäydyttyä Pohjois-Italiaan. Viimeinen henkilö, jonka tiedetään osanneen lukea etruskin kieltä, oli Rooman keisari Claudius (10 eaa. – 54 jaa).


title: Etruskin kieli

text: Nykyaikaan etruskin kielestä on säilynyt toistakymmentätuhatta kreikkalaisen aakkoston italialaisella variaatiolla kirjoitettua piirtokirjoitusta, joita pystytään lukemaan mutta ei osata tulkita muutamia luku- ynnä muita perussanoja lukuun ottamatta.


title: Etruskin kieli

text: Etruski on isolaattikieli, jolla ei tiedetä olevan mitään tunnettuja sukulaiskieliä. Lemnoksen saarelta on kuitenkin löydetty kirjoitusta, joka muistuttaa suuresti etruskia. Kyseinen teksti on sotilaan hautakirjoitus, joka on kirjoitettu vanhahtavalla etruskin kielimuodolla. Myös muinaisessa Raetiassa puhuttu reetin kieli saattoi olla sukua etruskille.


title: Etruskin kieli

text: Kirjoitustaito tuli etruskien keskuuteen viimeistään 700-luvulla eaa. ja se otettiin nopeasti käyttöön etruskin kielen kirjoittamiseen. Varhaisimmat säilyneet etruskinkieliset piirtokirjoitukset ovat 600-luvulla valmistetuissa keramiikka-astioissa. Tutkimuksen ongelma on, että säilyneet tekstit ovat lyhyitä ja kaavamaisia, jolloin kielen rakenne jää tuntemattomaksi. Yhtään kirjettä, arkistotekstiä tai sanakirjaa ei ole säilynyt. Vain kymmenkunta piirtokirjoitusta sisältää enemmän kuin 30–40 sanaa. Pisin teksti on uhrikalenteri "Liber linteus", jota nykyään säilytetään Zagrebissa. Se sisältää yli 1300 sanaa, mutta valtaosa niistä on nimiä. Muutkin pitkät tekstit ovat usein kalentereita, mutta joukossa on myös metallitauluihin kaiverrettu muistokirjoitus ja temppelin pyhä teksti. Tärkein etruskin tekstikokoelma on saksalaisen Helmut Rixin kokoama "Etruskische Texte".


title: Etruskin kieli

text: Etruskista on säilynyt merkkejä nykyisessä paikannimistössä sekä muihin kieliin lainautuneina sanoina. Esimerkiksi Parman kaupungin nimi on etruskiperäinen. Etruskista on tullut latinan kautta suomeenkin joitain lainasanoja, esimerkiksi "persoona", joka tarkoitti alun perin näytelmissä käytettyä naamiota, myöhemmin naamiota ylipäänsä ja lopulta henkilöä.


title: Etruskin kieli

text: Etruskit omaksuivat aakkostonsa Euboiasta noin 700 eaa. tulleiden kreikkalaisten siirtolaisten käyttämästä länsikreikkalaisesta aakkostosta pienin muutoksin. Etruskit kirjoittivat oikealta vasemmalle. Etruskissa ei ollut soinnillisia klusiileja (b, d, g) ja k-äänteen kirjoittaminen riippui seuraavasta äänteestä, mikä käytäntö on jonkin verran siirtynyt latinan kirjoittamiseen.


title: Etruskin kieli

text: Allaolevan taulukon sarakkeet vasemmalta oikealle: Euboian kreikka, kolme etruskimuunnelmaa, latinan vastineet ja äänneasut:


title: Antti Tuuri

text: Antti Elias Tuuri (s. 1. lokakuuta 1944 Kauhava) on suomalainen kirjailija, joka on koulutukseltaan diplomi-insinööri. Tuuri tunnetaan kotimaakuntaansa Etelä-Pohjanmaata kuvaavista kirjoistaan. Hän on myös kirjoittanut useita "Äitini suku" -sarjaan kuuluvia kirjoja, joissa kerrotaan Yhdysvaltoihin muuttaneiden suomalaisten kertomuksia. Hän sai Finlandia-palkinnon 1997 teoksestaan "Lakeuden kutsu" , Pohjanmaa-sarjan ensimmäisestä teoksesta "Pohjanmaa" Pohjoismaiden neuvoston kirjallisuuspalkinnon vuonna 1985 ja Aleksis Kiven palkinnon vuonna 2009. Tuuri on myös suomentanut islantilaisia saagoja, mistä tunnustuksena maan presidentti Vigdís Finnbogadóttir luovutti hänelle vuonna 1983 Islannin Haukan ritarikunnan ristin. Tuurin tuotantoon kuuluu lisäksi kuunnelma- ja elokuvakäsikirjoituksia, oopperalibrettoja, elämäkertoja ja historiikkeja.


title: Antti Tuuri

text: Vuonna 1951 Tuuri aloitti kansakoulun Kauhavalla. Tuurin luokkatovereihin kuului muun muassa Jukka Kemppinen. Ylioppilaaksi hän valmistui Vimpelin yhteiskoulusta 1963.


title: Antti Tuuri

text: Tuuri valmistui graafisen alan diplomi-insinööriksi Teknillisestä korkeakoulusta 1972. Teekkareiden Äpy-lehti oli hänen ensimmäisiä julkaisualustojaan. Opiskeluaikanaan Tuuri työskenteli Saksassa. Tuuri toimi Suomen Talkin tutkimusinsinöörinä 1972–1973, oululaisen sanomalehti Kalevan kirjapainon teknisenä johtajana 1973–1978, Wärtsilän painokoneosaston myyntipäällikkönä 1978–1979 sekä Wihurin omistaman Sanduddin tapettitehtaan teknisenä johtajana 1979–1980. Hän oli Insinöörijärjestöjen koulutuskeskuksen toimitusjohtajana 1980–1982 ja Otavan kehitysjohtajana 1982–1983. Vuonna 1983 hän ryhtyi kokopäiväiseksi kirjailijaksi.


title: Antti Tuuri

text: Tuuri on sukupolvensa näkyvimpiä ja arvostetuimpia kertojia. Hänen varhaisessa tuotannossaan huomio kiinnittyi sanonnan tarkkuuteen ja niukkuuteen, joka toi joskus mieleen toisen diplomi-insinöörin, Antti Hyryn. Myöhemmin hänen tyylinsä tunnusmerkiksi on kohonnut pinnanalainen rikkaus, joka ilmenee joskus nasevina ”kirveen iskuina”, ja usein jonkin verran verhottuna huumorina tai satiirina. Tuurin tiedetään pohjustavan kaunokirjallisetkin teoksensa huolellisesti ja usein laajoin haastatteluin niin että hän yltää kerronnan kuivumatta yksityiskohtien tarkkuuteen ja uskottavuuteen.


title: Antti Tuuri

text: Tuurin teoksista on filmatisoitu useita elokuvia. Pekka Parikka ohjasi vuonna 1988 hänen romaaniinsa perustuvan elokuvan "Pohjanmaa", sekä vuonna 1989 saman nimiseen Tuurin romaaniin perustuvan elokuvan "Talvisota". Lisäksi Lauri Törhönen teki vuonna 1990 elokuvan "Ameriikan raitti", Ilkka Vanne vuonna 2000 "Lakeuden kutsun", joka perustuu Pohjanmaa -sarjan viimeiseen teokseen "Lakeuden kutsu", sekä viimeisimpänä AJ Annila vuonna 2017 Ikitien. Tuuri on myös itse useasti toiminut mukana filmattujen romaaniensa käsikirjoitustyössä ("Talvisota", "Pohjanmaa", "Lakeuden kutsu", "Rukajärven tie", "Ikitie"). Tämän lisäksi Tuuri on myös kirjoittanut Pekka Parikan ohjaaman TV-sarjan "Hunajan maku" (1993) sekä sotasyyllisyysoikeudenkäynneistä kertovan TV-sarjan "Tuomitut" (1995) ja lähes sata kuunnelmaa. Hänen kirjojaan on käännetty kuudelletoista kielelle.


title: Koko (gorilla)

text: Koko (4. heinäkuuta 1971 San Francisco, Kalifornia, Yhdysvallat – 19. kesäkuuta 2018 Woodside, Kalifornia) oli ihmisen kulttuuriin akkulturoitunut naaraspuolinen gorilla, jolle Stanfordin yliopiston tutkija Francine Patterson opetti yli 1 000 amerikkalaisen viittomakielen viittomaa.


title: Koko (gorilla)

text: Kokon opettaminen aloitettiin sen ollessa yhden vuoden ikäinen. Pattersonin mukaan sen viittomavarasto oli yli 1 000 merkin laajuinen. Sen väitetään ymmärtäneen yli 2 000 englannin kielen sanaa.


title: Koko (gorilla)

text: Kokosta on tehty useita elokuvia, muun muassa "Koko – A Talking Gorilla" vuonna 1977. 27. huhtikuuta vuonna 1998 Koko kävi myös chat-keskustelua Internetissä. Elokuussa 2004 Koko kärsi hammassärystä ja sen kerrotaan osanneen ilmaista kivun voimakkuutta asteikolla 1–10. On myös esitetty väitteitä, että Kokon älykkyysosamäärä olisi 75–90, mikä tarkoittaisi korkeampaa älykkyyttä kuin lievästi kehitysvammaiseksi luokiteltavalla ihmisellä. Tieteessä Tapahtuu -lehden artikkelissa (5/2004) Markku Javanainen kuitenkin arvioi tämän väitteen perustuvan virheelliseen tulkintaan, koska Kokolle tehtiin älykkyystestit lasten asteikolla. Aikuisten asteikolle käännettynä Kokon älykkyys olisi testien mukaan korkeintaan 29 pistettä, mikä Suomessa käytössä olevassa kansainvälisessä tautiluokituksessa merkitsisi ”vaikeaa älyllistä kehitysvammaisuutta”.


title: Koko (gorilla)

text: Kokon älykkyydestä on käyty jatkokeskustelua muun muassa Tieteessä tapahtuu -lehdessä Juha Valsteen ja Markku Javanaisen kesken.


title: Koko (gorilla)

text: Koko kuoli nukkuessaan 46-vuotiaana 19. kesäkuuta 2018 Woodsidessä Kaliforniassa.


title: Serbian tiede- ja taideakatemian muistio 1986

text: Serbian tiede- ja taideakatemiassa laadittiin vuosina 1985–1986 muistio, jossa tuotiin selkeästi esiin ajatus yhtenäisen Suur-Serbian tai serbijohtoisen Jugoslavian luomisesta.


text:
Muistion mukaan serbejä syrjittiin Jugoslaviassa. Muistiosta julkaistiin osia belgradilaisessa hyvin tunnetussa iltalehdessä "Večernje novosti":ssa syyskuussa 1986. Muistiossa esitetään erilaisia serbikansallismielisiä näkökantoja. Muistion ensimmäinen osa käsittelee Jugoslavian talouden ja yhteiskunnan kriisiä ja toinen serbien huonoa asemaan Jugoslaviassa. Muistiossa väitetään, että Tito heikensi toisen maailmansodan jälkeen tarkoituksella serbien asemaa pilkkomalla serbialueita antamalla serbien asuttamia alueita muille osatasavalloille, jotka sortivat alueillaan serbejä. Kosvossa sorrettiin serbejä. Kosovo ja Vovjodina oli irroitettu Serbiasta, jotta tätä voitaisin heikentää. Sloveenit ja kroaatit johtivat Jugoslaviaa riistäen serbejä taloudellisesti.
Serbejä sorrettiin Kosovossa ja Kroatiassa.


text: Muistiota sanotaan usein SANU:n muistioksi, koska SANU on Serbian tiedeakatemian nimen lyhenne. Serbian taide- ja tiedeakatemian varapuheenjohtaja Antonije Isakovicin johdolla laaditun luonnosmaisen muistion laatijoina ja sen synnyttäneissä kokouksessa istuneita oli monia vaikutusvaltaisia serbiälymystön edustajia, muun muassa Kosta Mihajlović, Mihailo Marković, Vasilije Krestić ja Dobrica Cosić. Cosic ja Isakovic olivat tunnettuja serbikirjailijoita, ja varsinkin Cosic tunnettu nationalismistaan.


text: Myöhemmin Jugoslavian sotien pääarkkitehteinä usein pidetyt Radovan Karadzic ja Slobodan Milosevic tuomitsivat muistion pahana nationalismina.


text: Jugoslavian hajoamisesta kertovan kirjan "Yugoslavia: Death of a Nation" kirjoittajat Laura Silber ja Allan Little pitivät kirjassaan muistiota Jugoslavian hajoamisen historian merkkipaaluna ja yhtenä näiden sotien syistä.


text:
Muistiossa arvosteltiin Jugoslavian hajautuneisuutta, ja siinä väitettiin taloudellisesti edistyneempien sloveenien ja kroaattien kehittäneen talouttaan Serbian kustannuksella.
Serbejä syrjittiin Kroatiassa ja Kosovossa.
Muistio väitti albaanien parhaillaan suorittavan Kosovossa serbien kansanmurhaa. Kosovossa oli julistettu serbikansalle keväällä 1981 avoin sota, ja Kosovon serbialaisiin kohdistui fyysinen, poliittinen, oikeudellinen ja kulttuurinen kansanmurha. Albaanit olivat muuttaneet Koosvoon jo vuosisatoja ja vallanneet aluetta serbeiltä. Muistiossa vaadittiin järjestyksenpitoa Kosovoon, jossa serbit pakotettiin muuttamaan pois vuosisataisilta kotiseuduiltaan.


text:
Muistiossa arvosteltiin myös Jugoslavian perusperiaatteita, jotka oli muotoiltu jo Jajcen kokouksissa 1943, ja Jugoslavian perustuslakia vuodelta 1974. Muistion mukaan perustuslaki oli valtioliiton perustuslaki eikä liittovaltion perustuslaki koska mm tasalavtojen veto-oikeus esti päätöksenteon.
Jugoslaviasta olisi luotava keskitetysti hallittu liittovaltio. Perustuslakia olisi muutettava, mikä ei kuitenkaan olisi demokraattisesti mahdollista. Talouskehitys oli ollut laskeva 1960-luvun puolivälistä asti, jolloin kansallinen itsekkyys oli voimistunut. Jugoslavia oli muistion mukaan sisäisten ristiriitojensa takia lähes räjähdysherkässä tilassa. Eri tekijät uhkasivat koko maan vakautta. Jugoslavian käynnissä oleva yleinen hajoaminen kohdistuisi pahiten serbeihin, joita asui muissa osatasavalloissa huomattavia määriä.


text:
Epäsuorasti ja vain yhdessä kappaleessa tuotiin esille serbikansan hajanaisuus alueittain eri puolilla Jugoslaviaa: tällöin serbeillä ei olisi oikeutta tai mahdollisuuksia omaan yhtenäiseen valtioon. Serbejä asui muistion mukaan eniten Serbian alueiden ulkopuolella Bosniassa ja Kroatiassa. Oltiin katkeria siitä, että Jugoslaviaa johtava Josip Broz Tito oli 1930-luvulta lähtien pitänyt serbejä muiden kansojen sortajina ja "sellinvartijoina", minkä takia jo ennen toista maailmansotaa edistyneemmät Slovenia ja Kroatia syrjivät serbejä taloudellisesti, minkä takia Serbia ei kehittynyt taloudessa. Sloveenit ja kroaatit, etunenässä kroaatti Tito ja slovenialainen puolueen pääideologi, vuoden 1974 perustuslain puuhamies Edvard Kardelj olivat luoneet vuoden 1974 perustuslain mukaisenJugoslavian, jossa heikko Serbia loi vahvan liittovaltion. Serbia oli jäänyt jälkeen talouden kehityksestä. Taloudellisesti kehittyneet Slovenia ja Kroatia puolustivat niille edullista nykyistä järjestelmää, ja omivat aloitteen olennaisissa poliittisissa ja taloudellisissa asioissa. Näin Titon kuoleman jälkeen Jugoslaviassa serbit jäivät alakynteen, vaikka olivat toisessa maailmansodassa tehneet suurimmat uhraukset.
Titon Jugoslaviassa serbeihin oli kohdistunut syrjintä, kulttuurillinen väheksyntä ja kansanmurha, tuhoaminen, uskontojen vaihdos ja
sulauttaminen jugoslaaveiksi. Joissain osatasavalloissa Serbian menneisyyttä ja henkistä perintöä kutistetaan kouluopetuksessa, ja kouluopetus pitäis tämän takia yhtenäistää. Serbeillä ei muistion mukaan ollut sosialistisen Jugoslavian toisessa AVNOJ:n perustuskokouksessa Jajcessa vuonna 1943 kunnollista serbien etuja ajanutta edustusta, ja niinpä serbien olis omaksuttava aktiivinen
asenne.


text: Muistiossa väitetiin kroatian serbien olleen uhattuna, ja niinpä Kroatian serbien aseman tarkaiisu oli tärkeää.


text: Muistiossa pidettiin talouden alamäen syynä kansa- ja aluekeskeistä itsekästä ajattelua, joka oli mahdollista nykyisen Serbian ja koko Jugoslavian pirstovan perustuslain takia.